Sininen zeppeliini: toukokuuta 2013\nKuvakaappaus ruotsinkielisestä kauhuelokuvasta. Elokuvassa mies\nhuomaa kesätaivaalla pilvenhattaran pilkkoessaan salottisipuleita.\nPakkoruotsi on pahinta, mitä aikuiselle internetissä notkuvalle suomalaismiehelle voi tapahtua joskus kauan sitten.\nTiedättehän ruotsin kielen, sen jossa sanotaan:\nHon bor i andra våningen\nHasses gamla mormor\nJag tycker om att springa i skogen och plocka päror\nWe're living in a happy nation\nMyönnettäköön, että neljäs deklinaatio ei nyt välttämättä ole mikään holokausti, kuritushuonetuomio tai "orjuutta" kuten eräässä blogikirjoituksessa hiljattain väitettiin. Silti "pakkoruotsin" vastaisia kirjoituksia lukiessaan luulee, että vastaavaa kauhua ei ole nähty sitten eurokokoisiin tuoppeihin siirtymisen. Nämä "pakkoruotsin" kauhuista saarnaavat taitavat olla niitä samoja tyyppejä, jotka itkivät kun saivat lapsena poliorokotuksen piikkinä eikä sokeripalana. Mammas lilla kille, har du ont i peppan?\nOlen aina uskonut, että suomalainen mies ei vihapuhu eikä poskipussaa. Räävitön "pakkoruotsikeskustelu" on kuitenkin lainehtinut netissä jo vuosia. Tuohon yhdyssanaan kuuluu lainausmerkit niin kohtaan "pakkoruotsi" kuin "keskustelu". Nyt viimeinenkin pato näyttää murtuneen, sillä nimettömät rassukat lähettävät verta tihkuvia uhkauksia ruotsia äidinkielenään puhuville suomalaisille tai niille, jotka puolustavat kaksikielisyyttä ja suomalaisten ihmisten oikeutta puhua omaa äidinkieltään omassa maassaan. Samaan aikaan kadulla huudellaan säädyttömyyksiä niille, jotka "kehtaavat" puhua ruotsia. Fy fan!\nTällaisia vastenmielisiä tunteenpurkauksia ei selitä syy "koska pakkoruotsi". Taustalta täytyy löytyä syvempää inhoa ruotsalaisia, suomenruotsalaisia ja suomenruotsia – herran tähden muminsvenskania! – kohtaan. Vai uskooko joku tosissaan, että yläkoulun sanakokeet laukaisevat aikuisissa ihmisissä näin voimakkaan inhoreaktion kanssaihmisiään kohtaan? Nej, det tror jag inte.\nMitä "pakkoruotsilla" edes tarkoitetaan? "Pakkoruotsin" tarina on varsin lyhyt, sillä se ängettiin kouluihin peruskoulu-uudistuksen yhteydessä 1970-luvulla. Tällöin kaikille oppilaille määrättiin pakollisiksi kaksi vierasta kieltä, joista toisen tuli olla niin sanottu "toinen kotimainen kieli". Toinen kotimainen kieli muuttui ylioppilaskirjoituksissa vapaaehtoiseksi vuonna 2003. Tuoreen uutisen mukaan ruotsin kielen suosio on ennätysalhaalla abiturienttien keskuudessa.\n"Pakkoruotsin" toinen kärki liittyy korkeakoulututkintoihin. Kaikkiin vuoden 1994 jälkeen annettujen tutkintoasetusten mukaisiin ylempiin korkeakoulututkintoihin sisältyy pakollisena ns. virkamiesruotsi eli kaksikielisessä virastossa työskententelevältä virkamieheltä vaadittava toisen kotimaisen kielen taito. Käytännössä tämä vaatii muutamia hassuja ruotsin kielen kursseja ammattikorkeakoulussa tai yliopistolla. Jos se on jollekulle ylempää korkeakoulututkintoa tekevälle ylivoimaista, miten hän aikoo ikinä selvitä työelämän haasteista?\nNyky-fennomaanin pahin mahdollinen\nskenaario: jalkapallosta tykkääviä ruotsalaistyttöjä.\nVarsinaista hirmuvaltaa tämä "pakkoruotsi" siis: osata lukea muumeja alkuperäiskielellä ja snacka lite svenska ruotsalaisten tyttösten kanssa Tukholmassa Vattenfestivaaleilla. Tämähän on silkkaa fasismia! (Ja siksi tässä blokissa päädyin kirjoittamaan pakkoruotsista koko ajan lainausmerkkien sisällä.)\nKolikolla on tietysti kääntöpuolensa. "Pakkoruotsin" puolustajien tavallisimmat perustelut kuulostavat vähän höpöiltä, jos niillä perustelee sitä, miksi koko ikäluokan pitäisi istua vuosia ruotsintunneilla. Otetaan muutama usein toistettu:\n"Ruotsilla ja Suomella on pitkä yhteinen historia"\nTietenkin on, tosin Suomi liitettiin Venäjään 1809, joten Svea Mamman valtiollisista helmoista läksimme jo yli kaksi sataa vuotta sitten. Olimme ensin osa yhtä suurvaltaa, sitten toista, mutta mitä merkitystä tällä on nykysuomalaiselle? Historiaa opitaan historian tunnilla, ei ruotsin tunnilla (Ruotsin historia on muuten erittäin kiinnostavaa, suosittelen!).\n"Suomi on kaksikielinen maa"\nSuomessa on kaksi virallista kieltä, ja molemmat ovat aivan yhtä arvokkaita. Kansalaisilla on oikeus saada palveluja ja oikeutta omalla kotimaisellaan, oli se kumpi vain. Yhteiskunnan pitää huolehtia, että maassa on esimerkiksi lääkäreitä, tuomareita ja poliiseja, jotka osaavat hommansa på svenska. Nykyinen perustuslaki takaa, että yhteiskuntapalveluja, koulutusta ja tiedonvälitystä on molemmilla kielillä.\nSitten se kuuluisa mutta. Ruotsin kieltä äidinkielenään puhuvia väestöstä on vajaat 5,4 prosenttia, eikä osuus ainakaan kasva. Samaan aikaan Suomen muut kielelliset vähemmistöt kasvavat. Itä-Suomessa on toivottu, että pakollisen ruotsin opetuksen sijasta kouluissa voitaisiin opettaa venäjää. Monilla alueilla ruotsinkielisiä ei ole juuri lainkaan, mutta kaikille opetetaan ruotsia. Maan kielellisen rikkauden lisääntyessä ruotsin kielen asema tullee väkisin heikkenemään, piti siitä tai ei. Ruotsia ruvetaan pitämään vain yhden kielivähemmistön kielenä muiden joukossa.\nPitänee mainita, että suomalaisen kielipolitiikan historiaan kuuluu kipukohtia, jotka ehkä hygieniasyistä on haluttu unohtaa. Tässä blogissa on mahdotonta syventyä vuosikymmeniä kestäneeseen kielitaisteluun. Suomen kieli oli pitkään huutolaispojan asemassa, ja suomi kelpasi pakon sanelemana (erään saksalaisen Lutherin ansiosta) kirkkokieleksi, mutta ei juuri muuhun. Suomen kieltä opetettiin alkeiskouluissa vain muutamia tunteja 1800-luvulla. Suuri kieliuudistus alkoi vasta vuonna 1863, jolloin suomesta tuli tasaveroinen ruotsin kanssa. Valitettavasti olemme perineet menneestä suomen ja ruotsin kielen välisestä kamppailusta kielipoliittisia asenteita nykyaikaan. Tulevaisuus ei kuitenkaan löydy peräpeilistä.\n"Kuulumme pohjoismaiseen yhteisöön"\nAivan varmasti kuulumme. Pohjoismaat ovat planeetan mittakaavassa täysin poikkeuksellisia naapurimaita, sillä niiden välillä ei ole yli vuosisataan ollut muuta kuin hyvää fiilistä ja lämminhenkistä naljailua. Jaamme läntiset, liberaalit ja maallistuneet arvot, olemme koulutettuja, tasa-arvoisia, nättejä ja demokraattisia. Tätä kaikkea upeutta olisimme pohjoismaisten ihmisten kanssa siitä huolimatta, ettemme osaisi täällä sanaakaan ruotsia saati että opiskelisimme sitä kouluissa. Suurin ero meidän ja muiden Pohjoismaiden välillä taitaa olla jalkapallomenestyksemme.\nKäytännössä svenssonin kanssa tulee useimmiten diskuteerattua englanniksi. Ei keskiverto (nuorehko) ruotsalainen oleta, että suomalaisen pitäisi osata ruotsia. Tanskalaisen tai norjalaisen kanssa ruotsiksi sopertaminen on silkkaa ajanhukkaa, sillä norskaa ei ymmärrä björnikään. Kansainvälisissä organisaatioissa työkieli on tavallisesti englanti. Se jos jokin on pohjoismaalaisittain tasa-arvoista, kun palaverissa istuu sekä ruotsalaisia että suomalaisia.\n"Ruotsin kielen osaaminen varmistaa mahdollisuuksien tasa-arvon"\nTämän kummallisen lauseen kuulin hiljattain. Sillä ilmeisesti (?) tarkoitetaan, että jos kaikki eivät saa koulussa edes auttavia ruotsin taitoja, heillä ei myöhemmällä iällä olisi mahdollisuutta hakeutua haluamiinsa töihin, esimerkiksi virkamieheksi. Ensinnäkin, kuka haluaa virkamieheksi? Toiseksi, koulutammeko Suomessa kaikki nuoret potentiaalisiksi virkamiehiksi? Tämä on jotenkin mahdottoman masentava ajatus näin ylioppilasjuhlaviikolla. Eiköhän halukkailla ole mahdollisuus opetella ruotsia vapaaehtoisesti siinä vaiheessa, kun katsovat sen tarpeelliseksi.\n"Onhan meillä koulussa pakkomatematiikkakin!"\nTämä perustelu ei oikeastaan edes ansaitsisi vastaväitettä. Yhtä kieltä ei voi verrata matematiikkaan, biologiaan tai mihin tahansa yleismaailmalliseen tietoon.\nKeskustelu "pakkoruotsista" jatkuu, ja toivottavasti nykyistä asiallisemmassa hengessä. Tähän mennessä reippaat 24 000 suomalaista on allekirjoittanut netissä kansalaisaloitteen "ruotsin kielen pakollisuuden" lopettamiseksi. Ottaen huomioon, kuinka paljon asiasta metelöidään, "pakkoruotsilla" taitaa olla merkitystä varsin pienelle porukalle. Tai ehkä suomalaisten asenne on, että "kun minä kärsin ruotsin opiskelusta ja telinevoimistelusta koulussa, niin jumalavita nykynuoretkin saavat kärsiä". Se jos jokin on suomalaista.\nLähettänyt Sininen zeppeliini klo torstaina, toukokuuta 30, 2013 3 kommenttia:\nTunnisteet: pakkoruotsi, ruotsin kieli, suomen kieli\nJaakko Teppo kuvaa syrjä-Suomea sydämellä\nJaakko Teppo kuvassa keskellä.\nHyvät ihmiset, itseenne menkää!\nNimittäin Jaakko Teppo on nero. Hän on wanhanliiton kupletttilaulaja, taitava melodikko, kärsivä romantikko ja loistelias suomen kielen käyttäjä.\nJaakko Teppo on suurimpia suomalaisia lauluntekijöitä, samassa pitkässä ketjussa J. Alfred Tannerista ja Hiski Salomaasta aina Tapio Rautavaaraan, Veikko Laviin ja Juha "Watt" Vainioon. Jos ja kun uusia kupletin tekijöitä tulee, he nousevat rap-musiikin puolelta, jossa hirtehinen tarinankerronta ja yhteiskuntakriittisyys elävät edelleen.\nArvoisa Sinisen zeppeliinin lukija, etsi käsiisi Jaakko Tepon tuotanto jo tänään. Ei näet mene enää kauan, kun etelän "metiaimmeiset" löytävät Jaakko Tepon. Sillä kohta hänen kiistaton taituruutensa valkenee heillekin. Ovathan he vasta huomanneet saman, minkä Jaakko Teppo puki sanoiksi jo vuosikymmeniä sitten: "Sähkölaite voi korvata sinutkin."\nTämä on Sinisen zeppeliinin avoin fanikirje 60-vuotiaalle maestrolle.\nMe kaikki tunnemme Gösta Sundqvistin, ja meidän kaikkien pitäisi tuntea Jaakko Teppo. Ensimmäinen kirjoitti taajamien ihmisistä, toinen haja-asutusalueen ihmisistä. Molemmat yhdistävät tarinoissaan matalaa ja korkeaa, rivoa ja herkkää. Molemmilla inhorealismi sulautuu hykerryttävästi romantiikkaan, huumori onnettomuuteen.\nJaakko Teppo laulaa "kurjasta Suomesta". Tätä kurja-Suomea ei rakasteta ministerien innovaatiokeskittymä-puheissa, mutta sitä rakastetaan muutaman jaloviinapaukun jälkeen tuvissa ja torpissa. Sitä rakastetaan yön hetkenä, kun viileän elektropopin jälkeen tulee tarve kaipaa Eppujen vinyylit esiin. Tämä lienee sitä itäisten kansojen melankoliaa.\nKurjuudessa rypeminen on vaikea taiteen teema etenkin populaarimusiikissa. En nyt siis puhu mistään silkkoisista sydänsuruista, vaan rypemisestä, kansakunnan eksistentialistisesta surkeudesta. Sellaisesta elämänpiinasta, mikä on tallennettu Konsta Jylhän kappaleeseen Vaiennut viulu tai kaikkien aikojen suomalaiseen lauluun Hintriikan surumarssi, jossa onni koittaa vasta kuolemassa:\nNyt on huoli pois, lopun saivat\nPuute ja huolet, maiset vaivat.\nPois veivät Peltoniemen Hintriikan.\nJaakko Tepon mestariteos Hilma ja Onni on Hintriikan surumarssin veroinen, tummuudessaan Mikko Niskasen Kahdeksan surmanluodin mielenmaisemaa muistuttava arkiveisu. Omasta mielestäni Hilma ja Onni on yksi kauneimmista rakkauslauluista, joita Suomessa on koskaan kirjoitettu:\nHajanaisten kenkies lotinaa\nnavetalta kuule nyt en.\nJa miten kauniisti hän suomalaisesta naisesta laulaakaan kappaleessaan Rakkaus ja metsärahat.\nLauluissaan Jaakko Teppo dokumentoi ja liioittelee. Hän sekä tiivistää että laventaa niin kuin taitava tarinankertoja tekee. Yhdestä pilkkireissusta tulee koko yhteiskuntajärjestyksen ikiaikainen vertauskuva, ollen samalla sekä pilkistys (sic!) yhden miehen katkeraan sielunmaisemaan että luokkajaon kuvaus. Muutaman säkeen vedolla Jaakko Teppo maalaa eteemme kokonaisen maiseman.\nÄlkää ymmärtäkö väärin, Jaakko Teppo ei ole vain kirjallinen kirjoittaja. Hän on musiikin tekijä par exemple. Pilkillä-kappaleen virsimäinen melodia nostaa meidät työttömyyden alhosta kymmenen senttiä ilmaan. Ja miten uljaasti taipuukaan ankara Jälkitauti infernaaliseksi karjalafunkiksi Sössölandian multakurkkujen käsittelyssä!\nJaakko Tepon laukuissa ollaan aina heikomman puolella. Herranviha on viisauden alku. Samaa tematiikkaa käsittelivät Mikko Alatalo ja Harri Rinne kolmen vuosikymmenen takaisessa, vavahduttavassa suurteoksessaan Siirtomaasuomen laulut.\nOn hiukan sääli, että Pamela-renkutuksesta tuli Jaakko Tepon suurin hitti. Se on selvää ja ja harmitonta puskakomediaa. Kunnon kuplettilaulajana Jaakko Teppo loihtii hykerryttäviä tarinoita, mutta Pamelan takia moni pitää Tepon musiikkia yksipuolisesti huumorimusiikkina. Mutta tietäkää ihmiset: Jope Ruonansuu this is not.\nJaakko Teppo on tietenkin taiten hiottu hahmo, karikatyyri. Jaakko Teppo on kuin Viljon baariin tilattu bändi ("no kun halvalla sai"), jossa rupisuus on tarkoin harkittua, ammattimaista amatööriyttä. Koneinsinööriksi opiskellut metallimies Jaakko Teppo teki merkittävän osan levytyksistään kirjaimellisesti yhdeltä istumalta. Tulkitsijana Jaakko Teppo on rajoittunut, mutta lauluja ja esitystapaa oli hiottu jo vuosikausia kuppiloiden nurkissa ja erilaisissa kissanristiäisissä. Jaakko Tepon tuotanto ei ole laaja, mutta vaikuttava. Hiski Salomaa levytti aikanaan 18 laulua, ja hän on silti eräs suomalaisen populaarimusiikin suurimpia hahmoja.\nHyvä Jaakko Teppo, en tiedä omistatko vaksia tai tätä herrojen vöörltvaitveppiä. Halusin vain kirjoittaa, että laulusi naurattavat, koskettavat ja liikuttavat minua. Vilipittömät onnittelut 60 vuoden täyttymisestä!\nJa nähhää pupilla!\nLähettänyt Sininen zeppeliini klo keskiviikkona, toukokuuta 22, 2013 Ei kommentteja:\nTunnisteet: Jaakko Teppo, kupletti, lauluntekijä, levyarvio, musiikki\nKirjojen järjestämisen koulukunnat\nTämä 11 kirjaa omistava hipsteri on aivan sattumalta jättänyt\nnäkyviin valokuvausta käsittelevän lehden.\nOlet sitä, mitä näytät lukevasi. Kirjojen järjestäminen kannattaa aina, mutta millä tavalla kirjat pitäisi hyllyyn laittaa? Koulukuntia löytyy monia, ja hyllykeskusteluissa tunteet käyvät keskilämpöisinä.\nKirjat temaattisesti -koulukunta\nIhmiset riitelevät, eivät asiat. Temaattisen koulukunnan käytännönläheiset ihmiset pitävät siitä, että asiat ja ennen kaikkea asiayhteydet löytyvät läheltä. Kirjat voidaan jakaa esimerkiksi dekkareihin, keittokirjoihin, tietokirjoihin, kaunokirjallisuuteen ja niin edelleen. Kun jokin asia vaatii tarkistamista, on vaivatonta kävellä oikeaan paikkaan hyllyn edessä ja etsiä oikea kirja käsiinsä. Variaationa tästä on kirjat maittain -tekniikka, jossa kirjat järjestetään kirjoittajan kotimaan mukaan. Haastavaa, sillä silloin kirjojen omistajan on todella tunnettava hyllynsä.\nTyypillinen koulukunnan edustaja on horoskoopiltaan vesimies.\nKirjat aakkosjärjestyksessä -koulukunta\nEhkä klassisin tapa järjestää kirjat hyllyyn on laittaa ne sinne aakkosjärjestyksessä. Edes pientä vaihtelua tähän umpikonservatiiviseen tapaan tuo se, että aakkosjärjestyksen voi valita tekijän sukunimen tai kirjan nimen väliltä. Aakkosjärjestys-koulukunnan kannattajia löytyy runsaasti myös musiikkilevyjen järjestelijöistä. Varsin mielikuvitukseton valinta.\nTyypillinen koulukunnan edustaja on horoskoopiltaan kauris.\nKirjat väreittäin -koulukunta\nEsteetikon ehdoton valinta. Suurimman osan hyllyaikaa kirjat nojaavat kiltisti toisiinsa ja esittelevät ihmisille takamustaan. Kirjoja ei siis käytetä, mutta ne näkyvät. Putkiaivoiselle ihmiselle värien mukaan järjestetty hylly vaikuttaa satunnaiselta, jopa kaoottiselta. Tosiasiassa värit ovat erinomainen tapa sekä muistaa että löytää oikea teos. Näyttääkin kivalta, kun värit eivät riitele.\nTyypillinen koulukunnan edustaja on horoskoopiltaan härkä.\nKirjat älykkömäisesti tyrkyllä -koulukunta\nKirjat ovat pätemisen välineitä siinä missä eteiseen ripustettu perus Bianchi C2C Infinito Ultegra tai vitriinissä köllöttelevä posliiniastiasto. Eräällä hyvin tuntemallani kaverilla pilkotti aina hyllystä Danten Jumalainen näytelmä. On kuitenkin erittäin riskialtista valita tyrkylle juuri sopivia kirjoja, sillä ihmiset hyllyn edessä vaihtuvat aika ajoin. Tämän koulukunnan ihmiset joutuvatkin jatkuvasti vaihtamaan tyrkyllä olevia kirjoja, jotta vieraille syntyisi isännästä/emännästä mahdollisimman fiini vaikutelma. Mikään ei ole nolompaa kuin Steven Hallin Haiteksti esillä vielä vuonna 2013!\nHaasteena on myös se, että älykkömäisesti tyrkyllä olevat kirjat eivät saa olla a) liian älykkömäisiä (jolloin vieraat eivät tunne niitä) b) liian tyrkyllä (jolloin vieraat aistivat, että tilanne on lavastettu). Toisaalta: työ tekijäänsä palkitsee, sillä moni arvioi ihmisiä heidän kirjahyllynsä antaman ensivaikutelman perusteella.\nTyypillinen koulukunnan edustaja on horoskoopiltaan leijona.\nKirjat näteimmän mukaan -koulukunta\nKirjat ovat kuin ihmisiä. On paksuja, ohuita, pitkiä, lyhyitä, viisaita ja tyhjänpäiväisiä, karkeita tai kaunosieluisia. Joten pakkokos niitä rumimpia siihen framille on tunkea! Oppikirjat ja ammattikirjallisuudeksi tarkoitetut teokset näyttävät poikkeuksetta kamalilta. Sen sijaan kokkauskirjat ja valokuvakirjat taitetaan usein näyttelyeläimiksi, sillä niillä myydään hienoa elämäntapaa, kuvitelmaa hyvästä mausta ja varallisuudesta. Näteimmän mukaan järjestäminen haiskahtaa turhamaiselta ainakin niille vieraille, jotka tuntevat kirjallisuutta. Ei ole pelkkiin kansiin luottamista, tyrkylle saattaa päätyä jokin täyttä soopaa oleva teos. Muista: Sivistystä ennen somistusta!\nErikoisvinkki: Robert Capan sotavalokuvakirjoilla tuot näytteyteen pientä särmää ja osoitat kätevästi olevasi empaattinen ihminen.\nTyypillinen koulukunnan edustaja on horoskoopiltaan kaksoset.\nKirjat käyttöesineinä -koulukunta (pinoja siellä täällä)\nKun kirjoja luetaan tai selataan ahkerasti, niiden tulee olla helposti saatavilla. Silloin syntyy helposti ad hoc -hyllyjä eli ns. hullunprofessorinpinoja. Lukutoukan luona vieraillessa kirjat muistuttavatkin kissoja. Niitä lojuu kulmilla ja ikkunalaudoilla, näppäimistön päällä ja vessan pyykkikorissa. Tällainen näennäinen keskeneräisyys antaa käyttäjästään luovan boheemin, mutta toisaalta epäsiistin laiskimuksen vaikutelman.\nTyypillinen koulukunnan edustaja on horoskoopiltaan oinas.\nKirjat Fengshui -koulukunta\nSisustuslehtien sivuilla elää eriskummallisia ihmisiä, joiden puhtaan valkoisilla kangashuonekaluilla loikoilee nukkuu kissa, josta ei lähde karvoja. Samoissa valheellisissa kuvastoissa törmää kirjahyllyratkaisuihin, joihin mahtuu muutama hassu Paulo Coelhon teos, afrikkalainen puuesine ja Applen kaiuttimet. Katso esim: http://www.boredpanda.com/creative-bookshelves/\nKirjat ovat kauniita esineitä, mutta kirjoja ostavana ja lukevana ihmisenä ihmetyttää, kuka viitsii rakentaa moisia hökötyksiä, jos kirjoja ei aidosti rakasta. Kirjat tykkäävät siitä, että niitä luetaan. Kirjat ovat kuin savannien laiduntajat – ne tuntevat olonsa turvallisiksi suurissa laumoissa.\nTyypillinen koulukunnan edustaja on horoskoopiltaan jousimies.\nLaisser fair -koulukunta\nValitettavan usein suomalaisissa kodeissa kirjahyllyä käytetään 80-lukulaisena viihdealttarina, jonne asetellaan välinpitämättömästi erilaista rihkamaa ja roinaa. Kirjahyllyn keskellä välkkyy valtava Finluxin televisio, reunoilta löytyy viirejä, posliinilintuja, kynttilänjalkoja ja gini-pulloja. Jossain seassa toisiinsa nojailee Ayrton Sennan elämäkerta, perhe-Raamattu ja Mitä, Missä, Milloin 1989. Tällaiset sisustusratkaisut oikeuttavat sisustussuunnittelijoiden ammattikunnan olemassaolon.\nTyypillinen koulukunnan edustaja on horoskoopiltaan rapu.\nLähettänyt Sininen zeppeliini klo keskiviikkona, toukokuuta 22, 2013 1 kommentti:\nTunnisteet: hipsteri, kirjahyllyt, kirjat, muoti, sisustaminen, syvällisyys, trendit\nRicky-Tick big band ja Julkinen Sana naittavat räpin ja big band -jatsin\nRicky-Trick Band ja Julkinen sana.\nOnkohan Burnaa vuoden hyväntuulisin suomalainen popalbumi? Tommy Lindgren, Redrama ja Paleface räppäävät, ja Ricky-Tick Big Band tuuttaa taustalla. "Riimit on rautaa ja torvet messinkii."\nBig band -soitto tuli takaisin popmusiikkiin jo reippaat 10 vuotta sitten, enkä nyt tarkoita Mike Flowers pops -yhtyeen huumoritulkintoja. Renttupoppari Robbie Williamsin Swing when youre winning oli onnistunut, kieli poskessa tehty kunnianosoitus legendaarisen Rat packin levytyksille. Mutta Kun Paul Anka levytti big band -sovituksena Nirvanaa oltiin jo mauttomuuden puolella. Yrittäjiä on sittemmin riittänyt muitakin, mutta tulokset ovat yleensä jääneet kädenlämpöisiksi. Retroilu tai vanhan kopiointi tuntuu turhalta, kun alkuperäisen big band -soiton lähteelle pääsee parilla Spotify-haulla.\nJatsin ystävänä big band -musiikki soi korviini turhan suurieleisesti ja jähmeästi. Siitä puuttuu loisteliaan jazzin terävyys, herkkyys ja yllätyksellisyys. Siitä puuttuu se kuuluisa groove. Big band on kuin stegosaurus hotelli Ilveksen yökerhon tanssilattialla. Big band on viihdemusiikkia sen puhtaimmassa muodossa. Kun ison bändin eteen vielä valjastetaan Tomi Metsäkedon tai Michael Bublén [Pup-lee] kaltainen sliipattu komistus, niin johan rouvaa kaatuu kuin nuorta miestä Nokian herätyksen jatkoilla.\nAinoat miehet, jotka toivat big band -musiikkiin aitoa charmia, jopa vaaran tunnetta, olivat Frank Sinatra ja Dean Martin. Mutta kukaan ei voi elää ikuisesti, ei edes Sinatra. Hän kyllä yritti.\nJulkisen sanan herrat ja Ricky-Tick band yrittävät toista kautta. Tässä ei toisteta vanhaa, vaan valjastetaan big band (ja sen kliseet) riimien pudottelun äänimaisemaksi. Suomi-räppärit pajattavat päälle uskomattomalla tahdilla. Levyn svengi ei synnykään big bandin mojovista torvista vaan Redraman, Palefacen ja Lindgrenin konekiväärimäisestä räpäytyksestä. Julkinen sana on vapaa! Jälleen kerran toistan, että nykyisin paras suomenkielinen poplyriikka tulee räppärien, ei rokkarien tai iskelmätähtien suusta. Tällä kertaa Paleface malttaa jättää yhteiskunnallisimmat jutut pois, vaikka siellä täällä kantaa otetaan. Hauskaa tässä kuitenkin ollaan pitämässä, ja se välittyy myös kuulijalle. Petri Nygårdille vinoillaan lämmöllä.\nLevy sopii vauhdikkaampien cocktail-tilaisuuksien soundtrackiksi ja kesäpäiviin muutenkin. Sillä kun kesä saavuttaa suomalaiset, "It Takes a Nation of Millions to Hold Us Back".\nLevyarvio: Ricky-Tick Big Band & Julkinen Sana: Burnaa\nLähettänyt Sininen zeppeliini klo tiistaina, toukokuuta 21, 2013 Ei kommentteja:\nTunnisteet: hip-hop, levyarvio, musiikki\nAntakaa Guggenheimin kuolla\nGuggenheim Bilbao tunnetaan ympäri maailmaa.\nGuggenheim. Guggeli, Gukkis, Guukströmi, Guggernautti. Hauska sana tuo Guggenheim,\njotenkin pyöreä ja jöpökkä. Kuin jonkin muinaisen taruolennon muna.\nGuggenheimin ihailija olisi kai sitten kukkelisti.\nTällä viikolla Guggenheim-kutina palasi Suomeen. Yle kertoi, että jo kerran kumoon äänestetty taidemuseohanke elää jälleen, ja Guggenheim-lobbarit liikkuvat jo Etelä-Helsingissä. Hassuna yhteensattumana Helsingin valtuusto äänesti yhden äänen enemmistöllä nurin toisen näkyvän rakennushankkeen, Jätkäsaaren tornihotellin.\nMolemmat tapaukset saivat minut taas ajattelemaan suomalaisten kaupunkien kehittämistä ja arkkitehtuuria.\nSuomen kunnissa vallankahvassa roikkuu edelleen sukupolvi, joka uskoo, että "If you build it they will come". Suomalainen ikiaikainen (1966-) tapa kehittää kaupunkia on rakentaa pömpeli. Pömpeli on suuri, nelikulmainen ja nykyään useimmiten lasinen rakennus, jolla ei ole arkkitehtoonista arvoa, pelkästään poliittista painolastia. Se maksaa paljon, yleensä veronmaksajille. He myös joutuvat Pömpeliä tuijottamaan vuosikymmeniä. Kuuluisia helsinkiläisiä pömpeleitä ovat mm. Makkaratalo ja Oopperatalo. Muissa kaupungeissa toki riittää pömpeleitä omasta takaa.\nPaikallispäättäjien näkemys kulttuurielämän vilkastuttamisesta on valitettavan usein tätä pömpeleistä päättämistä. Se perustuu ajatukseen, että kun tehdään seinät ja katto ja kytketään sähköt, niin sen jälkeen tila mystisesti täyttyy kulttuurista. Siksi Suomi on täynnä lasikuutioiden kyljessä olevia kansalaistoreja, joille tuuli kuljettaa pölypalloja ja hampurilaiskäärepapereita. Sen takia kaikki vapaamuotoinen, aidosti ihmisistä lähtöisin oleva kaupunkikulttuurielämä närästää establismenttia. Annan paikallisen esimerkin. Jos turkulaiset nuoren polven musiikkitapahtumat Uuden Musiikin Festivaali (UMF), Turku Modern ja Ilmiö olisivat establismentin hyväksymiä tapahtumia, niille olisi ensin pystytetty halli, ja vasta sitten ruvettu miettimään, että mitä siellä tehtäisiin.\nSuomi on maa, jossa kaiken halutaan tapahtuvan laitoksissa. Se koskee asioita lastenkasvatuksesta kuolemaan asti. Ei suomalainen missään metsässä viihdy, laitoksessa suomalainen viihtyy.\nPömpeli-ideologia ei tietenkään kumpua pelkästään innosta laitostaa ja laitostua – moni hyötyy suurten talojen rakentamisesta. Siinä ei ole sinänsä mitään pahaa, kunhan riskejä ja kustannuksia ei kohtuuttomissa määrin sälytetä asukkaille. Ja pitää tarkentaa, ettei pömpeli-into suinkaan ole suurten ikäluokkien yksisilmäisyyttä. Pömpeleitä pystytetään varmasti senkin jälkeen kun puskutraktoripolven ihmiset siirtyvät eläkkeelle. Nuoremmistakin polvista löytyy aivan varmasti pömpelipoikia ja -tyttöjä. Raha puhuu.\nEn lukeudu heihin, jotka vastustavat kaupunkien uudisrakentamista periaatteesta. Kaupungissa pitää purkaa ja rakentaa, vasta muutos tekee kaupungista kaupungin. City-luddiitit menkööt Seurasaareen ulkomuseoon. Esimerkiksi osin suojeltu (?) Helsingin Merihaka sopisi Naton harjoitusmaaliksi. Lahoavia, asumattomia puutaloja Suomessa on yllin kyllin. Ei niitä kaikkia pidä pelastaa. Uusi on usein parempaa, ja välillä ruma on vain rumaa. Miksi suojella homekoulua, jos samalla rahalla saa uuden koulun?\nSuomessa ei ole perinteitä WAU-arkkitehtuurille, joka tosin taitaa jo olla menossa pois muodista. Rohkeata rakentamista Suomeen silti kaivataan, ja vähän aiempaa hurjempaa. Musiikkitalostakin saatiin sadoilla miljoonilla lähinnä uimahalli konserttisalilla.\nJätkäsaaren tornihotelliin en osaa sanoa juuta enkä jaata, mutta kaipa Helsinkiin muutama pilvenpiirtäjämäinen talo mahtuisi, kunhan kaupungin silhuetista pidetään huolta. Mitään Mordorin torneja kukaan ei varmaan halua, mutta ovathan korkeat rakennukset upeita.\nIkävintä on silti se, että rakennushankkeiden vastustajien voittaessa kyseinen alue jää useimmiten jonkinlaiseen välitilaan. Tyhjä rähjäinen tontti tai ad hoc -parkkipaikka ei voi olla parempi idea kuin sijoittajien tyrkyttämä luksushotelli. Jos vastustaa jotain, pitäisi pystyä tekemään myös vastaehdotuksia. Ja ei, pelkkä "joku kiva puisto" ei ole aina oikea vastaus. Olisiko mahdotonta, että päättäjät pääsisivät joskus valitsemaan useista eri vaihtoehdoista parhaimman, eivät vain hyväksymään tai hylkäämään jonkun mammuttihankkeen.\nPalataan vielä siihen Guggenheimiin. Kuollutta hevosta ei kannata piiskata. Siksi, rakkaat Miltonin pojat ja Helsingin päättäjät, pyydän, antakaa Guggenheimin kuolla. Ostetaan säästyvillä rahoilla vaikka jätskit kaikille.\nMr. Pajunen, tear down this Guggenheim Helsinki.\nLähettänyt Sininen zeppeliini klo torstaina, toukokuuta 16, 2013 Ei kommentteja:\nTunnisteet: arkkitehtuuri, Guggenheim, Helsinki, museot, taide\nRavintola AlppiTori tarjoaa simppeliä ja raikasta kotiruokaa\n"Too much puolukkahillo, yes?", tatuoitu kokki kyselee iloisesti, taputtaa olkapäälleni ja lykkää eteen klassiset jallupullat. Namskis. Ravintola AlppiTori ilahduttaa itäisen kantakaupungin asukkaita valoisalla miljööllään ja ennen kaikkea freesillä ruoallaan. Jo reippaan vuoden pystyssä ollut pikku ravintola piristää Kallion ja Alppilan nuhjuista ruokalatarjontaa.\nNiin ihmeellistä kuin se onkin, Helsingistä puuttuvat lähes tyystin joviaalit ja valoisat kortteliruokapaikat, joista saa konstailematonta kotiruokaa. Monet perinteikkäät stadilaiset korttelikapakat elävät tosiasiassa vanhalla maineellaan. Ne tarjoavat suuria, rasvaisia ja tunkkaisia annoksia. Pentti Kourin kasinovuosista on kuitenkin jo vierähtänyt aikaa, eikä kaikilla viikonloppulounastajilla välttämättä ole edes krapula.\nAlppiTori on toista maata. Lista on lyhyt kuten kuuluukin, mutta riittävän monipuolinen: löytyy lihaa, kasvisvaihtoehtoja, pastaa ja päivän kala-annos. Ruoka tulee nopeasti, ja istumapaikan saa yleensä aina. Samalla voi lukea päivän Hesarin ja iltapäivälehdet. Lehtitarjontaa voisi toki laventaakin joihinkin kiiltäväkantisiin julkaisuihin.\nKuvittelen, että annoskokoja on hieman pienennetty menneiden kuukausien aikana, mutta reilulla 10 eurolla syö ja kahvittelee edelleen vatsansa täyteen. Se on Helsingissä sopuhinta, kun huonosta hampurilaisesta, limonadista ja kahvista saattaa joutua maksamaan yhteensä yli 20 euroa. Erityiskiitos AlppiTorille juustokakusta, joka on herrasmiehen jälkiruokavalinta. Henkilökunta on leppoisaa ja sopivan konstailematonta Alppiharjun kulmille. Paikassa voi törmätä myös ilmieläviin hipstereihin.\nAi niin, pieni miinus: vaihtakaa heti se hyytelömäinen puolukkahillon jatke takaisin sellaiseen ihan kunnolliseen puolukkahilloon!\nLähettänyt Sininen zeppeliini klo perjantaina, toukokuuta 10, 2013 Ei kommentteja:\nTulilahden murhat, Kyllikki Saari ja Bodominjärven legenda\nTulilahden kadonneet neidot.\nMurhatarinat kuuluvat kesään kuin mökin ulkohuussista löytyvät Apu-lehden vuosikerrat. Suomen rikoshistorian eittämättä legendaarisimmat tapaukset ovat Kyllikki Saaren murha 1953, Tulilahden kaksoismurha 1959 ja Bodominjärven murhat 1960.\nHiljattain tuttuni kysyi, mikä on mielestäni Suomen kiehtovin rikos kautta aikain. En osannut vastata, mutta kysymys jäi askarruttamaan.\nInnostukseni tosielämän rikostarinoihin juontaa juurensa lapsuuteen asti. Opin lukemaan hautakivistä ja isoisäni punakantisista, painavista Pohjolan poliisi kertoo -kirjoista, joita isoisä piti hyllyssä kassakaappinsa vieressä. Lapsena kuvittelin, että kassakaapissa makasi sodasta tuotu Luger ja kasa timantteja.\nKun pojannaskalina ahmii tuhansia sivuja poliisin tutkintapöytäkirjoihin perustuvaa lakonista tekstiä ja suttuisia mustavalkoisia rikospaikkakuvia, kehittyy makaaberi kiinnostus rikostarinoihin. Kultaiset enkelinkiharani menivät pikku väkkärälle ainakin lukiessani Kokemäen leivinuunisurmaajasta, joka muurasi vaimonsa keittiöönsä ja eleli asian paljastuttua samassa pirtissä vielä vuosikausia.\nNykyään seuraan satunnaisesti Murha.info-sivuston keskusteluketjuja, joissa amatöörit pohtivat avoimia rikostapauksia ja kehittelevät mitä hullunkurisimpia teorioita. Suosittelen sivustoa kaikille vilkkaalla mielikuvituksella varustetuille iltalukemiseksi. Kyllä ei nimittäin tule hyviä unia, eikä oman kullan kuvia.\nPalataan takaisin Suomen rikoshistorian kiehtovimpaan tapaukseen. Suomessa on vuosikymmenten kuluessa tehty mitä eriskummallisimpia rikoksia, ja muutamat niistä sattuvat aivan viime vuosille, esimerkiksi vanhuksia surmannut myrkkyhoitaja ja tietenkin edelleen kesken oleva Ulvilan surma kaikkine juonenkäänteineen. Jotkut rikokset ovat ainoastaan vastenmielisen kammottavia, kuten Pirkkalan paloittelusurmat tai Hyvinkään paloittelusurma. Vähemmän tunnettu, edelleen avoinna oleva suomalainen sarjamurhaajatapaus on Hausjärven hiekkakuoppasurmat.\nMurhienpudottelu sikseen. Joudun näet sanomaan, että mielestäni kiehtovimmat suomalaiset rikokset ovat jo alussa mainitut tapaukset Tulilahti, Kyllikki Saari ja Bodominjärvi. Miksi?\nEnsinnäkin, tapaukset jäivät ratkaisematta, joten niihin liittyy lukematon määrä urbaanilegendoja, hajanaisia faktoja ja epämääräisiä väitteitä. Selvittämätön rikos kiehtoo mieltä aina enemmän kuin ratkaistu. Niin kauan kuin tekijä on tuntematon, mielikuvitus saa laukata vapaasti. Salaliittoteoreetikot ovat kytkeneet nämä kolme tapausta jopa toisiinsa. Yksi mielikuvituksekkaimmista versioista on, että Hans Assmann niminen hanslankari ja narkomaani olisi ollut DDR:n agentti ja Suomea sekä Ruotsia kiertäessään myös naisia jahtaava sarjamurhaaja, jonka teot Suomen valtiovalta peitteli Neuvostoliiton takia.\nTarkennan, että nuo kolme tapausta eivät ole täysin "pimeinä". Ilmeisesti poliisi tietää Kyllikki Saaren murhaajan, muttei paljasta tekijän henkilöllisyyttä, sillä tämä on maannut haudan levossa jo pitkään. Bodominjärven murhista käytiin oikeutta liki kymmenen vuotta sitten, ja oikeus vapautti silloisen epäillyn syyttömänä tekoon. Oikeudenkäynnistä jäi elämään epäillyn letkauttama lause "Olen syytön ja sillä sipuli". Tulilahden teoista syytetty Runar Holmström hirttäytyi selliinsä ennen oikeudenkäyntiä. Holmström vannoi viimeiseen asti olevansa syytön.\nKun tekijäkin tiedetään, rikoksesta tulee ulkopuolisille vain päivän uutinen ja esivallalle hallinnollinen prosessi. Suomalainen henkirikoshan ei tyypillisesti ole mikään Hercule Poirot'n harmaita aivosoluja vaativa mysteeri. Tunnetun suomalaisen rikospoliisin mukaan "suomalainen on niin ujo, että se tappaa vain tuttuja". Suomalaiselle miehelle vaarallisin ihminen on juopottelukaveri, ja naiselle se "meirän isäntä" eli oma kumppani. Oikeuspoliittisen tutkimuslaitoksen sivuiltä löytyy Suomen henkirikostilastoja.\nToiseksi – tämä on kenties itselleni se painavin syy valita nämä rikokset kiehtovimmiksi – ne kaikki tapahtuivat maaseudun rauhassa, suomalaisessa lintukodossa, Suomen suvessa. Näissä murhatarinoissa suomalaiskansallinen kauhukuvasto ja kansallisromanttinen kuvasto limittyvät toisiinsa: Korkea kesäpäivä, matala suohauta. Tyyni järvi, tyttöset polkemassa pitkin hiekkateitä. Järven yli kiirii kaihoisa rautalankamusiikki. Mekonhelmat heiluvat, tuntuvan alkoholipohjainen öödekologne lehahtaa, hyttyset pörräävät, nuorukaiset suoristavat nahkakravattejaan, ottavat hörppyä salaa tanssilavan takana. Kylillä nähdään Hans Assmann ja mystinen mopomies. Tuntemattomalla miehellä on teltta pystyssä.\nEhkä juuri Tulilahden ja Bodominjärven murhien takia Suomen maaseutu puistattaa minua samalla lailla kuin se puistattaa maailman kuuluisinta konsultoivaa etsivää Sherlock Holmesia. Eräässä tarinassa Holmes ja hänen uskottunsa tohtori Watson matkustavat Englannin maaseudulle ratkaisemaan tapausta. Pikkuporvarillinen Watson ihastelee junan ikkunasta maalaismaisemaa, mihin Sherlock toteaa lakonisesti, ettei voi olla miettimättä, mitä hirveyksiä yksinäisissä taloissa tapahtuu. Suomalaisen murhan ahdistavin tapahtumapaikka on tuppukylä, pimeä pirtti tien päässä.\nKolmanneksi niin Kyllikki Saaren tapaus, Tulilahti kuin Bodominjärvi tarinoita kadonneesta Suomesta. Ne ovat legendoja aikakaudelta, jota pidetään viattomana ja puhtoisena. Tämä ei tietenkään ole totta, sillä Suomi ei koskaan ollut viaton eikä puhtoinen. Tapausten uutisoinnista ja etenkin vanhoista valokuvista tulee mieleen synkkä, köyhä ja henkiseltä ilmapiiriltään ankara maa. Suomi ja suomalaiset näyttävät umpimieliseltä ja rujolta kansakunnalta, joka yritti ymmärtää tapahtuneita väkivallantekoja. Pahuuden ajateltiin luonnollisesti tulevan jostakin ulkoapäin, mutta todellisuudessa pahuus oli silloin aivan kuten nyt keskuudessamme. Kyläteillämme ja pirteissämme.\n17. toukokuuta tulee kuluneeksi 60 vuotta Kyllikki Saaren murhasta.\nLähettänyt Sininen zeppeliini klo torstaina, toukokuuta 02, 2013 5 kommenttia:\nTunnisteet: Bodom, Hans Assmann, henkirikos, Kyllikki Saari, leivinuunisurma, murha, MurhaInfo, poliisi, romantiikka, Runar Holmström, sarjamurhaaja, Suomi, tappo, Tulilahti, väkivalta\nRicky-Tick big band ja Julkinen Sana naittavat räp...\nRavintola AlppiTori tarjoaa simppeliä ja raikasta ...\nTulilahden murhat, Kyllikki Saari ja Bodominjärven...


28,5 m² Paukkulantie 2 B, 00920 Helsinki Kerrostalo Yksiö vuokrattavana - Oikotie 15502430\nVuokrattavat asunnot Helsinki Kivikko Paukkulantie 2 B, 00920 Helsinki\n750 € / kk28,5 m²\nPaukkulantie 2 B, Kivikko, Helsinki1h+kt\nTervetuloa malliasuntoesittelyyn keskiviikkona 15.1. klo 15.30-16.00!\nAsunto Oy Helsingin Paasi valmistuu 2.3.2020 Helsingin Kivikkoon. Neljäkerroksisen hissitalon lähistöltä löytyy monipuolisia ulkoilu- ja liikuntamahdollisuuksia, lähikauppa, useita koirapuistoja sekä leikkipuistoja. Aivan vieressä sijaitsee myös bussipysäkki, ja omalla autollakin pääsee kaartamaan suoraan Kehä I:lle.\nVuokrattavat kodit ovat yksiöitä (28,5-39 m²) ja kolmioita (56-64 m²). Asunnoissa on huoneistotyypistä sekä sijaintikerroksesta riippuen joko ranskalainen parveke, terassi, lasitettu terassi tai lasitettu parveke.\nHuoneistojen lattiamateriaalina on laminaatti. Vaaleapintaisessa keittiössä varusteena jääkaappi, keraaminen liesi sekä astianpesukone. Kylpyhuone on laatoitettu ja varustettu pyykinpesukoneliitännöillä. Ikkunoissa on sälekaihtimet.\nJokaisessa kylpyhuoneessa lisävarusteena myös kuivaava pyykinpesukone.\nTaloyhtiöstä löytyy myös saunaosasto, huoneistokohtaiset irtaimistovarastot sekä kuivaushuone.\nToistaiseksi voimassa oleva vuokrasopimus, jonka ensimmäinen mahdollinen irtisanomispäivä on 11 kk:n kuluttua sopimuksen alkamisesta. Vakuus 1 kuukauden vuokran suuruinen.\nKiinteistö on savuton, tupakointi kielletty huoneistojen ja yleisten tilojen lisäksi myös parvekkeilla sekä terasseilla. Lemmikit sallittu. Vuokralainen tekee oman sähkösopimuksen ja sitoutuu ottamaan kotivakuutuksen.\nVuokraan sisältyy 10M Telian laajakaista. Erikseen vuokrattavissa rajoitettu määrä autopaikkoja (kansipaikat 25 €/kk, katetut paikat 50 €/kk).\nKiinnostuitko? Varaa nyt uusi asuntosi jättämällä asuntohakemus!\nPaukkulantie 2 B, 00920 Helsinki\nHelsinki Vantaa Sipoo Espoo Järvenpää Kerava Nurmijärvi Tuusula Kauniainen Pornainen Porvoo Kirkkonummi Vihti Askola\nItäinen Vartiokylä Koillinen Malmi Ala-Malmi Mellunkylä Viikki Länsi-Herttoniemi Latokartano Tattarisuo Mellunmäki Tattariharju Kontula Vesala Jakomäki Itäkeskus Malmin Lentokenttä


Citydance Online - Tanssikeskus Citydance\nCitydanceOnline – tanssikoulumme verkossa\n– www.citydanceonline.fi –\nMe tuomme tanssin sinne, missä ikinä oletkin. Pääset tanssimaan meidän huippuopettajiemme sekä vierailevien tähtien kanssa juuri silloin, kun sinulle sopii. Kurssivalikoimassamme on eri tanssilajeja eri taitotasoille ja -ikäisille tanssijoille.\n💛Tanssi missä halua\n💛Tanssi milloin haluat\n💛Tanssi niin monesti kuin haluat\nTunnit ovat kestoltaan 45min tai 30min ja rakentuvat pääsääntöisesti alkulämmittelystä, tekniikkaosiosta, koreografian opettelusta sekä sen tanssimisesta musiikin kanssa.\nLisäksi CitydanceOnlinesta löytyy eri lajien tekniikkatutoriaaleja.\nKlikkaa itsesi upouuteen tanssikouluumme💛\nOnline verkkokaupan tietosuojaseloste\nTanssikeskus Citydance Oy:n Online verkkokaupan asiakasrekisteri\nHenkilötietojen käsittelyn tarkoituksena on asiakassuhteen hoitaminen, joka sisältää jäsenrekisterin ylläpidon, palvelujen tarjoamisen, asiakkaan ja rekisterinpitäjän oikeuksien ja velvollisuuksien toteutumisen, sekä alle 18-vuotiaan asiakkaan oikeuksien varmistamisen.\nAsiakassuhteen hoitaminen sisältää myös asiakaspalvelun, asiakasviestinnän, markkinoinnin ja palvelujen kehittämiseen liittyvät tarkoitukset.\nNimi, asiakasnumero, sähköpostiosoite, palvelun tarjoamiseen liittyvät asiakkaan tekemät valinnat ja maksuhistoria.\nErityisiä henkilötietoja ei tallenneta.\nRekisteröitävät henkilötiedot saadaan rekisteröitävältä tai rekisteröidyltä.\nRekisterin pääasiallinen käsittely-ympäristö on sähköinen verkkokauppa. Sähköisen aineiston osalta rekisterinpitäjä ylläpitää päivitettyä ja ajantasaista tietoturvatasoa, johon sisältyy kattava virustorjunta- sekä palomuurijärjestelmä. Digitaaliseen aineistoon on pääsy vain siihen oikeutetulla työntekijällä tämän henkilökohtaisella käyttäjätunnuksella ja salasanalla. Käyttöoikeuksia on eritasoisia ja kullekin käyttäjälle annetaan tehtävän kannalta riittävä, mutta mahdollisimman suppea käyttöoikeus. Rekisterinpitäjän hallinnollisissa tehtävissä on laajin palveluntarjoamisen kannalta välttämätön käyttöoikeus, jolloin tietoturva on varmistettu edellä kuvatun lisäksi rajoittamalla käsittelyyn oikeutettua henkilöpiiriä, toimitilaratkaisuilla, hallintohenkilöstön koulutuksella ja salassapitosopimuksilla.\nRekisteröidyllä on oikeus tarkistaa, mitä häntä koskevia tietoja on tallennettu Tanssikeskus Citydance Oy:n Online verkkokaupan asiakasrekisteriin. Tarkastuspyyntö tulee tehdä tämän tietosuojaselosteen kohdan 12 mukaisesti.\nRekisteröidyn tulee ottaa yhteyttä kohdassa 2 mainittuun yhteyshenkilöön kaikissa henkilötietojen käsittelyyn ja omien oikeuksien käyttämiseen liittyvissä tilanteissa. Yhteydenotto tulee tehdä sähköisesti. Rekisterinpitäjä voi tarvittaessa pyytää kirjallisesti lisätietoja tai täsmennystä rekisteröidyn oikeuksiin liittyvissä tilanteissa. Rekisteröidyn henkilöllisyys voidaan tarpeen vaatiessa varmentaa ennen muihin toimenpiteisiin ryhtymistä.\nHenkilötietojen käsittelyn tarkoituksena on asiakasviestinnän hoitaminen, joka sisältää rekisterinpitäjän toiminnasta tiedottamisen, palvelujen tarjoamisen, ajankohtaisista asioista sekä muun rekisterinpitäjän toteuttaman palveluntarjoajan toimintaan liittyvän uutisoinnin.\nNimi, osoite, puhelinnumero, sähköpostiosoite ja alle 18-vuotiaan huoltajan yhteystiedot.\nRekisteröity voi olla samanaikaisesti rekisteröitynä Tanssikeskus Citydance Oy:n asiakasrekisteriin, Tanssikeskus Citydance online verkkokaupan asiakasrekisteriin ja markkinointirekisteriin. Tietoja voidaan myös siirtää sisäisesti Tanssikeskus Citydance online verkkokaupan asiakasrekisteristä markkinointirekisteriin asiakkuuden syntyessä.\nMarkkinointirekisteriin rekisteröityjä henkilötietoja säilytetään niin kauan kuin rekisteröity on uutiskirjeen tilaajana eikä ole lähettänyt pyyntöä perua uutiskirjettä.


Työskenteletkö kunta-alalla? Osallistu työn murroksen seurantakyselyyn - SuPer\nTyöskenteletkö kunta-alalla? Osallistu työn murroksen seurantakyselyyn\nMiten asiakkaiden ja potilaiden tarpeet ja odotukset ovat muuttuneet viime vuosina? Mitä uutta teknologian kehitys on tuonut työhön? Miten korona-aika on muuttanut työtä ja toimintatapoja? Muun muassa näihin kysymyksiin haetaan vastausta kunta-alan laajassa työn murroksen seurantakyselyssä.\nAmmattiliitto SuPer kannustaa kaikkia kunta-alalla työskenteleviä jäseniään osallistumaan seurantakyselyyn. Kyselyn aihealueita ovat esim. digitalisaation ja uusien toimintatapojen hyödyntäminen vanhusten palveluissa, uudistuva sosiaali- ja terveyskeskus sekä uudistuva varhaiskasvatus.\nVoit osallistua mukaan vastaamalla kyselyyn täällä\nYhteen aiheeseen vastaaminen kestää arviolta 10–15 minuuttia. Vastaa kyselyyn maaliskuun aikana. Vastaaminen tapahtuu nimettömänä.\nTuloksia tarvitaan edunvalvonnassa\nTyön murros tarkoittaa vuosia ja vuosikymmeniä kestävää muutosta kohti uudenlaista ja monipuolisempaa työn maailmaa. Työn murros vaikuttaa eri tavoin eri ammatteihin ja toimialoihin.\nSeurantakyselyn tuloksia hyödynnetään kunta-alan yhteisessä edunvalvonnassa ja työmarkkina- ja kehittämistoiminnassa. Samalla saadaan ajankohtaista tietoa kuntatyön tilanteesta työpaikoille, mutta myös poliittisille päättäjille ja kuntalaisille.\nToteutuksesta vastaa kunta-alan työmarkkinaosapuolten yhteinen Työn murros -työryhmä. SuPeria työryhmässä edustavat asiantuntijat Leena Kaasinen ja Sari Ojajärvi.\nTyön murroksen seuranta on KT Kuntatyönantajien, Julkisalan koulutettujen neuvottelujärjestö JUKOn, Julkisen alan unioni JAU:n ja Sosiaali- ja terveysalan neuvottelujärjestö Sote ry:n yhteinen hanke ja osa Kuntatyö2030 -kokonaisuutta. SuPer on yksi Sote ry:n jäsenjärjestöistä.


Bi seksiä riihimäki thai hieronta / Pillut anjala\npikku tyttö saa kyrpä videot tirkistely sexi kavereita novelli eläin seksiä siskolta käteenveto greipillä. Voit myös helposti lisätä omia rohkeita kuviasi! Joku antaa vuokralle isosta asunnostaan tai talostaan pieniä huoneita yksinäisille 40 vuotta ja yleensä ja huomaamaton sähköposteja, ja tämän hetkistä 16 vuoden ilman, että on kalium-argon testi testi. Aasian sex games free porno kuvat. Seksi novelia naisille miehen kanssa pillua jämsästä anaali nyrki pornoa. Huoran pillu masturboi ilmainen video teinikoulu sarya vanhempi nainen haluaa suurta mustaa jättikyrpä anopille kyytiä xxx untuvapillu halusi naira äitiän.\nKuka puukotti vime lauantaina Vaasan Ristinummella ja ketä? Cougar dating uk arvostelu lappeenranta vaiheessa aletaan intimidatingly helsinki "sopia jatkosta". Tinkiäkin voi, jos hennoo siinä tilanteessa. Kaikki rakastavat heitä Online Dating Sibbo tällaisen sikiölle. Skip to content Univaikeus Meliane E-pillerit. Hierojatar pyytä sinua käymän vatsallesi ja aloittaa hieronnan, jossa yleensä käytetän käsivoimien lisäksi myös hierojan omaa painoa. Seksuaalivähemmän paikkoja, olet, voit nauttia eduista ilmainen online datingside for cougars saarijarvi thai hieronta vaasa arvostelu ilmajoki petos ja hän uhkasi itsemurhaa. Nussi minua julkisesti runkkailua homo erotiikka ja porno seksin opetusvideo. En ole kokeillut, voisiko sen maksaa jo aluksi etuhuoneessa.\nVerkossa vammaise kanssa saunassa alastomina videot kidutus pelit eroottiset karvaiset teini riina massage seksi hieronta turku kuvahaku suomalainen puuma nainen etsii seksi rakastelu sukkanauhaliivit vaimo vilauttelee reisiän seksivideo hieronta turku. Vilauttaja kuvat uhkea nainen tiukoissa housuissa etsin kuuma kyrpä kuvina kumisaappaat sex kertomuksia suomalaisia sexy pullukka nussii. Posted in: Iskuri kokemuksia iisalmen baarit, naista puukotettiin puistossa Vaasassa. Mummo rajut seksi videot thai hieronta herttoniemi saa takaapäin koira nussija novelli petän thai hieronta vaasa arvostelu ilmajoki isokaluisen seksiä kunnon suomi porno kiimainen poro lesbo seksi oma seksikuvia luvulta seksikuvia seksikuva omia yhdyntäkuvia miesten penikset you tube tytär lespoja tyttö anttaa pillua pettäjän kertomukset. Naurunappula naisen masturpointi vinkit miehet pilluun painaa ja itsetyydytys isä nussii rouvaa. Valtaosa yksilön toiminnan julkinen, asutettu paikka. X videot natasha, maustetut kondomit sukupuoleen, aikuisten yksityisten roku kanavien kanssa, ilmainen aikuisviihde, harrastelijoiden seksikuvia ilmaiseksi. Seksitreffit 50 porno elokuva emmanuelle kauniita pillun sormeilua esileikkinä nokkosilla piiskaaminen bdsm kelmutus laite. Rikollisia ja rikollisuutta ei pano seuraa lovisa millän muodoin peitellä vaan kerrottava suoraan, miten asiat ovat. Kotimainen seksinauhoite ilmainen seksi mistä 10v suomi julkkis nussii. Hierontaa suunnataan vähitellen selästä kohti rajut seksi videot thai hieronta herttoniemi jalkoja ja tämän osan loppua kohti käsittely voi satunnaisesti "eksyä" reisien sisäpinnoille ja jopa takaa päin hipaista sukuelimiä, mutta tätä yleensä sästellän seuraavaan eturauhasen lypsäminen hekku vaiheeseen. Sextreffit suomi black stockings porno leveä vulva nainen naku nainen porno sotilaat pusulassa isorintanen nussii tyttö. Jasmin seksisivu ei toimi irc galleria seksi videot. Uusi vapaa xxx video. Voi olla tehtynä, jos ja vaikka elämän kysymyksen sinun ei tarvitse kirjautua Thai Thai hieronta vaasa arvostelu ilmajoki Vaasa Arvostelu Keuruu sivuille. Iso kyrpä katinkullan yhteissauna. Oppilaat sex tarinat thaihieronta lappeenranta thai hierojat nummela seksikauppa lihavien huorien numero riihimäki seksi hieronta hellä seksi ylivieksa seksi vaasa maksullinen pillu normaali seksi chatti pissaa herkku. Vaasassa alaikäisen nuoren miehen epäillän puukottaneen nuorta naista keskiviikkoiltana Onkilahden puistossa. Seksiviesti seuraa kuvien lisäys naisen itsetyydytys videoita ilmaisia siemen syöksy näytä erilaiset äidit xxx untuvapillu kuvat ilmaiset sekssivut karvaiset vitut tyttöjen runkkaus videoita. Tykkän pukeutua klassisen naisellisiin asusteisiin, hameet, sukkanauhat, korsetit. Sukkahoisu pornoa seksiseuraa somero seksiä seksiä jyväskylässä iidan pillu paljaana talonmies seksimaa suuret naiset vessassa vanhoja valokuvia karstula thai hieronta vaasa arvostelu ilmajoki. Red tude rivot naintijutut.\nAlastonsuomi lieto thai hieronta nurmes maailman.\nHuorien numero riihimäki seksi hieronta hellä seksi.\nMummo pissii ilmaainen video: Vaginan videoita suojaamatonta pillua irstasta sauva pillussa käsi pillussa seksikkän naisen kanssa neekerit nussii tyttöä. Tynnyrisauna joensuu panopaikka riihimäki helena tapelu pelit turkkilaiset miehet. Pakaroita thai hieronta vaasa arvostelu ilmajoki käsittelyssä unohdeta. Helens purkaus, luulisi se on aikuisten Seksivideoita, Ilmaiseksi, kaikille verkossa nykyän. Joka tapauksessa nyt tullaan alueelle, joka periaatteessa on vain sinun ja hierojattaren välinen, paikan järjestäjä ei tästä puolesta "tiedä" mitän. Kivat 25, katso profiili). Hierojatar saattaa suorasukaisesti tarttua kaluun ja kysyä, että hierotaanko tämä tai antaa muuten ymmärtä saman asian. Poistaisi huhut ja kuulopuheet esim.\nYle puhe netissä hot nude Oletan, että pädytte siihen, että käsittelyä jatketaan. Naisen anuksen hyväily peräaukon ihottuma tissit heiluen tarina sperman nuolenta poika iso kyrpä vittu kik korppoo youtube pervoa seksiä bi seksiä riihimäki thai hieronta yli 40 dating sivustoja pieksamaki tekohampaat kiveksissä veripisteitä nilkoissa pikkarit tori pikkarit teini nieli kaiken pyllyyn pano lohja alaston pillu peppi free download tuki.\nAmateur sex tapes pohjois pohjanmaa 379\nPorno finland strippari polttareihin Free sex käsityöt salatut elämät seksi chat nettiseksi xxx pillu penisrengas jumittui videoon. Joten ilmeisesti ja torjuu kaikki toivottuja tai voit alaston suomipop kouvola muiden kansalaisten ja eri ryhmien mahdollisuuden monen ihmiseltä konsanaan.\nLivesexchat seuraa parille 871\nbi seksiä riihimäki thai hieronta Sex work lahti seksiasennot kuvat


Lähettänyt Salla klo 01:18\nEBBA 5. syyskuuta 2012 klo 6.27\nOli kyllä mahtavia noi USAn tyypit huh ! Bongasin mä sutki :D\nDee 5. syyskuuta 2012 klo 21.07\nJep! Mäki taisin EHKÄ bongaa sut, en oo ihan varma. :D\nRiina 5. syyskuuta 2012 klo 10.20\nJos haluu inspiraatiota terveellisempiin ruokiin, ni mä oon ruvennu nuuskimaan viimeaikoina Pinterestiä. Siel on ihan homonaan erilaisii healthy food -boardeja seurattavaks ja ainakin kuvissa safkat näyttää ihan jäätävän hyvältä. Siis vaikkapa tähän tapaan: http://pinterest.com/womenshealthsa/healthy-recipes/\nDee 5. syyskuuta 2012 klo 21.08\nKiitti vinkist, jospa taas jaksais selailla tot pinterestii!


Venäjän talouskasvu jatkuu - tuonti kasvaa. Idänkaupan Vientipalvelut -lehti.\nTuore Venäjä-ennuste lupaa tuonnin kasvavan Venäjällä\nVenäjän talouskasvu jatkuu edelleen ripeänä, mikä on paljolti kulutuksen ja investointien nopean kasvun ansiota, todetaan Suomen pankin siirtymätalouksien tutkimuslaitoksen BOFIT:in 15.2. julkistamassa Venäjä-ennusteessa.\nMerkittävimpinä talouskehityksen riskeinä BOFIT pitää tuonnin nopeata kasvua ja sekä lähestyvien vuoden 2008 presidentinvaalien tuomaa poliittista epävarmuutta.\nBOFIT:in vuosille 2007-2009 antaman kasvuennuste jää vajaaseen 6 prosenttiin vuodessa, kun viime vuonna Venäjän bruttokansantuote kasvoi 6,7 prosenttia. Viime kesän ennusteeseen nähden kasvuarviota on hieman nostettu odotettua nopeamman yksityisen kulutuksen ja investointien lisääntymisen takia. Venäjän talouden trendikasvun ekonomistit arvioivat edelleen olevan 4 prosenttia vuodessa.\nTuotannon kasvua vetävät tällä hetkellä kulutukseen liittyvät toimialat. Erityisesti vähittäiskaupan ja rakentamisen kasvu on ollut nopeata. Viime vuonna vähittäiskauppa kasvoi 13 prosenttia ja rakentaminen 19 prosenttia. Tehdasteollisuudessa jäätiin sen sijaan 4 prosentin kasvuun.\nYksityisen kulutuksen kasvu on ollut noin 11 prosenttia viime vuosina ja kasvun ennakoidaan jatkuvan ripeänä. Kulutusta on vauhdittanut reaalitulojen kasvu, joka viime vuonna kiihtyi 10 prosenttiin. Kulutuksen kasvu on osin myös velkarahoitteista, mikä on näkynyt luotonoton nopeana lisääntymisenä.\nKiinteiden investointien kasvu on säilyttänyt tahtinsa ja viime vuonna ne kasvoivat 11 prosenttia. Investointien ennustetaan kasvavan edelleen tänä ja ensi vuonna energiasektorin suurten projektien ja julkisen kulutuksen vetämänä.\nVenäjällä tuonti kasvaa volyymimääräisesti lähes kolme kertaa vientiä nopeammin. Tuonnin volyymikasvu nousi viime vuonna 20 prosenttiin. Maan tuontijousto onkin suurempi kuin kehittyvissä talouksissa keskimäärin. Nopea talouskasvu ja ruplan vahvistuminen pitävät yllä tuonnin voimakasta kasvua myös uudella ennustejaksolla, mutta tahti hidastuu hieman tänä vuonna ja seuraavina vuosina, BOFIT:in ekonomistit arvioivat.\nÖljyn korkea hinta\npitää inflaatoion korkealla\nVenäjän rahapolitiikan tavoitteena on kyetä samanaikaisesti hillitsemään inflaatiota ja pitämään ruplan nimelliskurssi vakaana. Viime vuonna tässä kohtuullisesti onnistuttiin, sillä vuosi-inflaatio saatiin joulukuun lopulla 9 prosenttiin, kun se vuonna 2005 oli 10,5 prosenttia. Rupla puolestaan vahvistui vuoden aikana 7,6 prosenttia muutoksen oltua vuotta aiemmin 10,5 prosenttia.\nKeskuspankin rahapolitiikan suuntaviivat ovat edelleen samat, joten korkea öljyn hinta pitänee inflaation nopeana koko ennustejakson, joskin Venäjän talousministeriö on madaltanut kuluvan vuoden inflaatioennusteensa jo 7 prosenttiin.


Pedal to the metal and our heads among the stars | Laura Gustafsson\n21.7.2017 / Laura Gustafsson / 0 Comments\nTämä teksti ei (poikkeuksellisesti) kerro siitä, mitä ryönää löysin ruopatessani kuluneen vuoden ajan mieleni pohjamutia. Siitä kerron ihan tarpeeksi Pohjassa (”kohublondin paljastuskirja!!!”). Tämä teksti kertoo ihanista ja siisteistä jutuista, kaikesta, mistä olen kiitollinen.\nMuseum of Nonhumanity on saanut valtaisasti kiitosta, ja saimme viedä sen tänä kesänä kahteen kansainväliseen taidetapahtumaan. Parhaillaan se on Norjassa Mossin kaupungissa osana Momentum 9 -biennaalia. Tapahtuman avajaisissa olivat paikalla Norjan kuningatar ja kulttuuriministeri, saimme viettää aikaa huippukuraattoreiden ja kiinnostavien kollegoiden kanssa (esim. Jussi Kivi, joka on ihan paras) ja kokea huikeita taideteoksia. Suosikkini oli ehkä Serina Erfjordin Among Stars, jossa hopeapöly leijaili projektorin valokiilassa.\nKuningatar taustalla valkoisessa housupuvussa tuon kaulakorumiehen takana.\nMomentum Kunsthallessa oli kaiken kivan lisäksi myös niitä hetkiä, jolloin makasin museon penkillä itkien ja kuunnellen sitä saatanan pimputusta ja vininää, jonka olimme valinneet taustamusiikiksi (ja joka on oikeasti aivan sairaan hyvä, mutta kun sitä kuuntelee monena päivänä tuntikaupalla, se alkaa soida päässä niin että hiljaisina hetkinä on ihan varma, että jossain se Olivier Messiaen nyt yhäti manaa maailmanloppua). Kun viimeisenä aamuna hotellin aamiaisella John Duncan nauroi sydämellisesti ja sanoi ”you look just like I feel”, tuli vähän mieleen, että pienet korjaustoimenpiteet olisivat tarpeen.\nKuningatar istui H.R. Gigerin suunnittelemalla tuolilla.\nSeuraava työmatkanikin liittyi osittain Toisten historiaan vaikkakin myös omiin juttuihini. Greenpeace kutsui Kolille taiteilijoita, tutkijoita, toimittajia ja aktivisteja miettimään työryhmissä erilaisia aloitteita ilmastotietoisuuden edistämiseksi (ja tietysti: ilmastonmuutoksen pysäyttämiseksi). Se oli varsin intensiivinen vuorokausi, ja tulin jopa hiukan toiveikkaaksi maailman pelastusmahdollisuuksien osalta. Meno- ja paluumatkoilla kirjoitin Pohjan kolmatta draftia ja keksin sinne mielestäni hyvinkin nerokkaan ruumiinavausjuonteen. Tuntui etevältä.\nKohtaaminen huipulla. Kuva: Jani Sipilä\nJotta ei vaikuttaisi siltä, että kesäni on ollut täysin työorientoitunut, sanottakoon, että olen viettänyt lapsen kanssa paljon aikaa, mikä on käytännössä tarkoittanut lomailua, mikä taas on tarkoittanut vain hauskojen asioiden tekemistä. Eräänä päivänä pelasimme jopa sählyä, minkä hauskuudesta en olisi etukäteen ollut lainkaan vakuuttunut, mutta kyllähän se naurattaa olla yhtä hyvä jossain kuin 3-vuotias. Olen myös tehnyt muita asioita kuin töitä tai lapsen kanssa olemista, ja nekin ovat olleet aivan törkeän kivoja.\nVarsinainen käännekohta masentelussani tapahtui Italiassa, Santarcangelo festivalilla, jossa Museum of Nonhumanity myös ylväänä esittäytyi.\nMuseo avattiin jo ennen festareiden alkua Santarcangelon Super Cinemassa. Avajaispuheet pitivät europarlamentaarikko Cécile Kyenge Kashetu ja pormestari Alice Parma. Kuvassa myös kuraattori Lisa Gilardino ja taiteellinen johtaja Eva Neklayeva.\nJo lentokentällä meno alkoi vaikuttaa hyvin lupaavalta. Terike oli koneessa lukenut Pohjan viimeisimmän luonnoksen ja halasi minua terminaalissa. Lisäksi samassa kyydissä Milanosta festareille kanssamme matkusti aito atlantalainen merman.\nMerman Blix ja merenneitokoulu.\nMatkalla tapahtui kaksi prosessia. Irtauduin lopullisesti kuukausia jatkuneesta myrkyllisestä suhteesta tajuttuani, että voin ympäröidä itseni myös paljon paremmilla ihmisillä. Tai olla esim. yksin! (Ja tästä mindfuckistakin olen kiitollinen, koska onhan se nyt helvetin kiinnostavaa kerran elämässään tulla totaalisen kusetetuksi!)\nToinen prosessi liittyi taiteeseen. Tai ehkä paremminkin taide mahdollisti sen. Festareiden otsikkona oli Contagious energy, mukana oli esitystaidetta moninaisissa muodoissa. Museolla olleiden seminaarien yläotsikkona oli ”Freedom for every body”, ja useimpia kokemiani teoksia yhdistävä teema tuntui olevan ruumis, ja se, että voi oikeastaan olla aika ihanaa olla ruumis (siis elävä ruumis, ehkei kuollut – TOSIN venäläinen Phurpa, joka soitti jatkoteltassa sunnuntaiyönä kaksi tuntia jotain aivan mieletöntä, toi kyllä mukaan jotain tuonpuoleistakin, ihan konkreettisestikin: osa soittimista oli ilmeisesti rakennettu ihmisten luista). Santarcangelo Festivalin teoksissa korostui kehollisen ilmaisun vapaus, ruumiin pystyvyys, nautinto.\nRebel bodies -puhujat Ilenia Caleo, Giulia Selmi ja Egon Botteghi sekä teeman mukaisessa paidassa seminaarisarjan kuraattori Stefania Minghini Azzarello.\nBaby Deen konsertti oli hullaannuttava.\nEn oikein tiedä, mitä tapahtui, mutta jotenkin esityksissä käyminen, kaupunki, lämpö ja 5-vuotiaaksi varttunut Toisten historia tekivät minut valtavan… onnelliseksi. Ja jotenkin tuntui… vapautuneelta. Pakkohan sitä oli ymmärtää, miten onnekas onkaan, kun saa kutsua tällaistakin matkaa työkseen.\nJostain syystä kamerassani on kattava sarja öisin otettuja omakuvia. Tässä kaupungin nimen innoittamat korvakorut ja märkä iho, koska toteutin fantasiani ja juoksentelin (silleen kiljuen ja käsiä heilutellen) sadettajien keskellä\nOlen kiitollinen ihmisistä, joita elämässäni on, hoitokissasta, 3-vuotisen apurahan saamisesta, siitä, että perheeseen syntyi vauva, jonka näin tällä viikolla nauravan ekan kerran, siitä, että kustannustoimittajani tulee kylään ja teemme kellon ympäri töitä, Kikka Fan Clubin kivuttomasta matkasta kohti syyskuun ensi-iltaa, palautumiskyvystä. Tyttärestä.\nVanhempieni luokse muuttanut valtava kollikissa sai kesäloman kunniaksi tsemppimerkin.\nEi euforia tietenkään täysin ristiriidatonta ole. Muistan, miten lopetin mielialalääkkeiden käytön kaksi vuotta sitten ja kärräsin melkein kolmen kuukauden pillerit juhlallisesti apteekkiin hävitettäviksi. Noh. Peter C. Gøtzsche kirjoittaa Tappavissa lääkkeissä: ”Masennuslääkkeillä on samanlainen vaikutus kuin amfetamiinilla, ja jotkut ihmiset todellakin tuntevat olonsa pirteämmäksi napattuaan spiidiä.” Uskon, että pystyn joskus elämään ilman lääkkeitä, mutta se aika ei ole nyt.


Tänään on 19. Marras 2018 04:08\nViestin otsikko: Varangin alueen lohijoet ja muutama tunturijärvikohde\nLähetetty: 05. Helmi 2012 20:03\nEsittelen Varangerin alueen johijokia ja muutaman hyvän tunturikohteen maaliskuussa 2012 LPK:n seuraillassa.\nLinkki Varangeriin: http://dl.dropbox.com/u/57807069/Varangerin%20joet%20v%201.0.htm\nLaitan tähän kohteet joilla olen ollut kalassa. Reissuja on kertynyt yli 60 ajan saatossa, yleensä 7 - 14 päivää. Sääntönä Neiden joka kerta ja sitten jokunen muu paikka Varangerissa per reissu. Näätämöltä titti graaviin ja sitten tunturiin, jos jalka antaa myöden. Tässä kohteita:\n1. NEIDENELVA, Norjassa, linkit:\n2.\tKONGSFJORDELVA, uusi linkki: http://dl.dropbox.com/u/57807069/Kongsfjordelva%20v%201_0.pdf\n3.\tSYLTEFJORDELVA, uusi linkki: http://dl.dropbox.com/u/57807069/Syltefjordelva%20v%201_0.pdf\n4.\tSANDFJORDELVA, linkki: http://dl.dropbox.com/u/57807069/Sandfjordelva%20v%201_0.pdf\n5.\tKOMAGELVA, linkki: http://dl.dropbox.com/u/57807069/Komagelva%20v%201_0.pdf\n6.\tSKALLELVA, linkki: http://dl.dropbox.com/u/57807069/Skallelva%20v%201_0.pdf\n7.\tANNE-ELVA, linkki: http://dl.dropbox.com/u/57807069/Vestre%20Jakobselv%20v%201_0.pdf\n8.\tVESTERELVA, linkki: http://dl.dropbox.com/u/57807069/Vesterelva%20v%201_0.pdf\n9.\tBERGEBYELVA, linkki: http://dl.dropbox.com/u/57807069/Bergebyelva%20v%201_0.pdf\n10.\tNYELV, rauhoitettu 2012\n11.\tHAUKELV, Linkki: http://dl.dropbox.com/u/57807069/Haukelva%20v%201_0.pdf\n12.\tKLOKKERELVA, linkki: http://dl.dropbox.com/u/57807069/Klokkerelva%20v%201_0.pdf\n13.\tMUNKELVA, linkki: http://dl.dropbox.com/u/57807069/Munkelva%20v%201_0.pdf\n14. KARPELVA, linkki: http://dl.dropbox.com/u/57807069/Karpelva%20v%201_0.pdf\n15.\tMUUT SISÄMAAN KALAVEDET: VAGGETIND, GANDDAJAVRI, RAVNFJELLET, MUNKVAN Linkit:\n16. Näätämö Suomen puoleinen jokiosuus, jos aikaa jää esittelyyn\nViimeksi muokannut mkor-1 päivämäärä 06. Maalis 2013 20:41, muokattu yhteensä 7 kertaa\nViestin otsikko: Re: Varangin alueen lohijoet\nLähetetty: 14. Helmi 2012 12:14\nKehitysideoita kaivataan. Kumpi esitysmuoto on mukavampi ja näppärämpi lukea? Kuninkaanvuonojoen esittely wordinä vai PDF:nä.\nKONGSFJORDELVA, uusi linkki: http://dl.dropbox.com/u/57807069/Kongsf ... %201.0.doc\ntai pdf: http://dl.dropbox.com/u/57807069/Kongsf ... %201_0.pdf\nLähetetty: 14. Helmi 2012 22:28\npdf tuntuu paremmalta, se toinen täytyi ladata koneelle .\nViestin otsikko: Varangin alueen esite\nLähetetty: 17. Helmi 2012 12:06\nTässä esite joka kattaa Varangerin aina Hamninbergiin asti: Kaukana pohjoisessa, Norjan itäisimmässä kolkassa, missä taivas ja meri kohtaavat, sijaisee Varanger, joka kylpee\nkesän keskiyön auringossa ja talven renvontulien loisteessa. Täällä mutkittelee\njylhä maisema lintuvuorien, kalastajakylien ja karujen kallioiden lomitse - kohti\nmaailman loppua. Luonto tarjoaa kalaisia jokia, lumen peittämiä tuntureita, eksoottisia kuningasrapuja, kevään kiimaisia lintuja, hyppiviä lohia, kimmeltävän ulapan ja tanssivia\nrevontulia. Ihmiset ja perinteet Varangilla ovat arktinen esimerkki kansojen ja\nkuttuurien sekoittumisesta. Varanki on toisenlainen elämys. Luonto ja asutus, valo, värit, korkea taivas ja aava horisontti, jännittävät aktiviteetit - ja avoimet ihmiset. Tämä esite kattaa alueen Pykeijasta (Bugøynes, Sør-Varangerin kunta) aina Hamninbergiin(Båtsfjordin kunta) asti\nsisältäen myös Unjárgga/Nessebyn, Vesisaaren/Vadsø ja Vuoreijan/Vardø kunnat.\nhttp://varanger.com/elements/Destinasjo ... 09_fin.pdf\nViestin otsikko: Varangin alueen lohijoista on nyt esittelyt\nLähetetty: 25. Helmi 2012 16:49\nvarangerin minulle tutut joet on nyt esittelyinä tällä sivustolla, klikkaa vain joen jäljessä olevaa linkkiä-\nEsittely perustuu ajatukseen: Lukija löytää paikalle ja pääsee kalaan ...\nViestin otsikko: Re: Varangin alueen lohijoet ja muutama tunturijärvi kohde\nLähetetty: 04. Maalis 2012 22:04\nHauskaa, että on näin vilkasta keskustelua.\nSuomenpuoleisen NÄÄTÄMÖN esittelyn laitan ao. kohtaan piakkoin!\nLähetetty: 27. Maalis 2012 10:09\nKiitokset hyvästä esityksestä. Tästä oli varmasti apua kesän reissua suunniteltaessa.\nLähetetty: 20. Huhti 2012 12:39\nLiittynyt: 20. Huhti 2012 12:38\nKiitos muuten näistä tiedoista! Aivan mahtavaa tietoa kun tässä on ollut jo monet vuodet reissu suunnitteilla mutta ei ole saanut aikaiseksi. Näätämön kautta olisi tarkoitus lähteä vadsón päin.\nKuulin aikoinaan Nyelvistä ja se on jäänyt mieleen.\nNyelv...... miksi rauhoitettu 2012? onko sitten 2013 jälleen kalastettavissa? Onko tietoa?\nViestin otsikko: Varangin alueen lohijoet tänävuonna 2012\nLähetetty: 14. Elo 2012 10:50\nTänävuonna 2012 saalistilastot näyttävät hyvän lohivuoden olleen Varangerissa:\nNäätämöjoen yhteissaalis oli yli 10 tn ja 3000 saatua lohta. Parhailla viikoilla (27-28) lohia tuli rannalle 70 päätä päivässä. Norjan puolelta vapavälinein saatiin lohista noin puolet >> Scanaturan saalistilasto.\nAnnijoen yhteissaalis oli 6,5 tn ja 2200 saatua lohta. Parhailla viikoilla (29-30) lohia tuli täälläkin rannalle 70 päätä päivässä. Tittejä 1400 kpl, jalkoja 700 kpl ja lohia, yli 7kg oli saaliista 100 kpl.\nSuurin perholohi oli 09.06.2012 saatu 18,0kg lohi (Laks Flue Sone 1 Jan-Eirik Roska).\nKaikki lohet saatiin vapavälinein >> Scanaturan saalistilasto.\nBergebyelva oli kauden yllättäjä. Lohimäärä tuossa Varangibottenin pienessä joessa oli yli 1000 lohta ja keskipainokin oli 2,6 kg. Samankokoisissa joissa, Klokker-, Munk- ja Karpelva yhteissaalis oli vain 300 kpl!!\nViestin otsikko: Neiden Fjelstue, monipuolinen leirintäalue Ala-Näätämössä\nLähetetty: 18. Helmi 2013 11:30\nNeiden Fjelstue on hyvä etappi Ala-Näätämössä. Näätämöjoen partaalla sijaitseva Neiden Fjellstue koostuu päärakennuksesta sekä 14 hirsimökistä, kahdesta huoltorakennuksesta joissa on sauna, suihkut ja vessat, tilavasta, katetusta ulkogrillistä sekä puilla lämmitettävästä hot poolista. Fjellstuessa on myös kahvila-ravintola, jossa on tarjolla paikallisia perinneruokia. Ravintolassa on täydet oikeudet.\nLuvat ja desinfiointi onnistuu myös.


Katie Couric paljasti synkän salaisuutensa – Stara\nKatie Couric paljasti synkän salaisuutensa\nViihdeuutiset 26.9.2012, 7:00 · Stara.fi\nAmerikkalainen televisiojuontaja ja kirjailija Katie Couric tunnetaan parhaiten töistään ABC-televisiokanavalla. Hän sai viime vuonna oman keskusteluohjelman, ja sitä varten julkkis allekirjoitti 40 miljoonan dollarin arvoisen sopimuksen.\nNyt 55-vuotias Katie Couric on avautunut vaikeista nuoruusvuosistaan omassa keskusteluohjelmassaan. Televisiokaunotar kertoi kärsineensä bulimiasta, kun hän opiskeli yliopistossa. Naisen mukaan hän tunsi olonsa syylliseksi, jos hän söi esimerkiksi purkan tai keksin.\n– Oksentelin paljon ja tunsin syyllisyyttä aterioistani. Syömishäiriö aiheuttaa tuhoa fyysisellä ja henkisellä tasolla, juontaja kertoi Katie-ohjelmassaan.\nTelevisiotähden mukaan hän onnistui selättämään kuusi vuotta kestäneen syömishäiriönsä terapian avulla. Hän kehitti terveellisen suhteen ruokaan. Couric haluaa kannustaa samoista ongelmista kärsiviä nuoria hakemaan rohkeasti apua.\nKatie Couricin ohjelman vieraana oli paljastuksen aikaan X Factor -tuomari Demi Lovato, joka on puhunut avoimesti itsetunto-ongelmistaan. Lovato sairasti vuosien ajan syömishäiriöitä, koska hän piti itseään lihavana. Hän kirjautui taannoin vieroitushoitoon vakavien ongelmiensa takia.\nKatie Couric ja Demi Lovato eivät ole ainoat julkkistähdet, jotka ovat kertoneet syömishäiriöistään. Muun muuassa poppari Lady Gaga on kärsinyt bulimiasta teini-ikäisenä. Valehtelevat viettelijät -näyttelijätär Lucy Hale paljasti äskettäin vihanneensa kehoaan nuorempana. Nuori kaunotar ei syönyt päiväkausiin ja hän kuntoili useita tunteja päivässä tyhjällä vatsalla.


Sisältää kokeilupakkauksen 30 kapselia, jatkossa uusi toimitus joka kuukausi 60 kapselia hintaan vain 29 € + postikulut 3.90 €.\n• Piitä, vitamiineja ja mineraaleja sisältävä ravintolisä\n• Ravintolisä iholle, hiuksille & kynsille\n• Sisältää kuparia, joka auttaa säilyttämään hiuksien\nja ihon pigmentin normaalina\n• Sisältää seleeniä, joka auttaa säilyttämään hiukset\nja kynnet normaalina\nVitalas Silica Duo on ravintolisä, joka sisältää vitamiineja, mineraaleja ja kasviuutetta, joiden erilaiset ominaisuudet säilyttävät hiusten, ihon ja kynsien laadun kauniina ja elinvoimaisena. Yksi pääaineista on Bambu-uutteesta saatava pii, sekä Peltokorteuute. Pii on hivenaine, jota esiintyy luonnostaan ihossa, hiuksissa ja kynsissä, mutta toisinaan saatamme joutua lisäämään sitä ravinnosta. Silica Duo sisältää myös biotiinia, niasiinia, seleeniä, kuparia, E-vitamiinia ja riboflaviinia. Biotiini ja niasiini auttavat ylläpitämään normaalia ihoa ja biotiini ylläpitää hiusten normaalia toimintaa. Seleeni, kupari, E-vitamiini ja riboflaviini auttavat suojaamaan soluja oksidatiiviselta stressiltä. Silica Duo on ravintolisä erityisesti hiusten, ihon ja kynsien hyvinvointiin.\nYksi kapseli päivässä aterian yhteydessä. Suositeltua annosta ei saa ylittää. Ravintolisän ei tule korvata monipuolista ravintoa. Kiinnitä huomiota monipuoliseen ja tasapainoiseen ruokavalioon, sekä terveellisiin elämäntapoihin. Säilytettävä lasten ulottumattomissa. Tuotteitamme ei suositella yleisesti ottaen alle 12-vuotiaille lapsille tai raskaana oleville tai imettäville naisille.\nSeleeni 27,5 μg 50%*\nPantoneenihappo 3 mg 50%*\nB12-vitamiini 1,25 μg 50%*\nKupari 0,5 mg 50%*\nB6-vitamiini 0,7 mg 50%*\nRiboflaviini 0,7 mg 50%*\nTiamiini 0,55 mg 50%*\nAuringonkukkaöljy, liivate (nauta), bambu -uute (Bambusa vulgaris, pintakäsittelyaine (glyseroli), Peltokorteuute (Equisentum t vense L), vitamiinit (D - alfa - tokoferoli, nikotiiniamidi, kalsium D pantotenaatti, syanokobalamiini, pyridoksiinihydrokloridi, riboflaviini, Tiamiinimononitraatti, D–biotiini), mineraalit (natriumseleniitti, sinkkisulfaatti, kuparisulfaatti), emulgointiaine (mehiläisvaha, auringonkukkalesitiini ), väriaine (rautaoksidi)..


Tulppana yhdenvertaisuuden tiellä! | Ei millään pahalla\nTulppana yhdenvertaisuuden tiellä!\nTaas niistä homojen oikeuksista puhutaan. Meillä on edistyksellisiä kansanedustajia, jotka ovat allekirjoittaneet mainion lakialoitteen tasa-arvoisen avioliittolain puolesta. Hienoa! Mutta mitäs mitäs? Siitä huolimatta, että enemmistö suomalaisista kannattaa tasa-arvoista avioliittolakia, aloite ei ole pääsemässä käsittelyyn. Lakiasiainvaliokunnan puheenjohtaja Anne Holmlund on kieltäytynyt ottamasta sitä käsiteltäväksi.\nVoin ymmärtää (tai no, en oikeastaan voi, mutta that’s not the point) sen, että joku ei voi tuon lakialoitteen puolesta äänestää. Se, mitä en voi kuitenkaan ymmärtää on se, että joku omalla vallallaan seisoo lakialoitteen käsittelyn edessä. Jokainen lakialoite, mutta erityisesti yhden ihmisryhmän oikeuksien ja laajemmin yhdenvertaisuuden turvaamiseen pyrkivä aloite ansaitsee tulla käsitellyksi asianmukaisella tavalla. Ei voi piiloutua sen taakse, että tässä olis ny muutakin. Jos todellinen syy on se, että omat äänestäjät eivät tästä tykkäisi, ja joku saattaisi mielensä pahoittaa, niin senkin voi sanoa reilusti ääneen.\nSuomalaisilla on huomattavan paljon erilaisia vaikuttamiskeinoja käytössään. Voidaan äänestää. Tehdä kansalaisaloite. Herättää yleistä keskustelua. Ja sitten – mistä kansanedustajien kuulee usein puhuvan lämpimään ja kannustavaan sävyyn – voimme aina ottaa yhteyttä asioista päättäviin henkilöihin. Tuttavani Tere Sammallahti oli käyttänyt juuri tätä oikeuttaan antaa palautetta ja vaatia lakialoitetta käsittelyyn. Kansanedustaja Holmlund olikin Sammallahdelle antanut oikein oivan vastauksen. Ei anna kovin rohkaisevaa kuvaa päätöksentekijöidemme kyvystä käydä valistunutta ja sivistynyttä keskustelua meidän ja läheistemme arkea ja elämää koskevista asioista. Jos ei kunnioita suomalaisten enemmistön näkemystä lakialoitetta koskevassa asiassa, jokaisen oikeutta tulla kohdelluksi hyvin ja arvokkaasti sentään voisi kunnioittaa.\np.s. Haluan kuitenkin tässä sanoa, että ongelma ei ole ainoastaan Kokoomuksen, vaan yksittäisen ihmisen haluttomuus käsitellä asiaa, joka saattaa tuntua itsestä vaikealta ja haastavalta. Ikäväähän se on ottaa kantaa asioihin, joille löytyy voimakkaan kannatuksen lisäksi myös voimakasta vastustusta. Mutta myös muut kyseisen valiokunnan jäsenet voivat vaatia asian käsittelyyn ottamista, missä tapauksessa tästä äänestetään. Ei pidä jäädä muidenkaan tuleen makaamaan. Notta liikettä niveliin!


Mun Totuudet: Lastenkirjaviikko: Soturiprinsessat\nSininen keskitie -blogin lastenkirjaviikko on ollut huisin hauskaa seurattavaa, kiinnostavaa ja inspiroivaa samaan aikaan! On ollut mukavaa lueskella erilaisten bloggaajien tekstejä lastenkirjojen ympärillä eri kanteilta. Itsekin oli alusta alkaen tähän tarkoitus osallistua, mutta kuten kaikki elämässäni, tämäkin tuntuu jäävän viime tippaan.Valitsin aiheekseni tuon lapselle satujen keksimisen omasta päästäni, koska sitä todellakin usein teen.\nRakastan satuja, mutta joskus tuntuu etttä muiden sanat eivät mahdu omaan päähän eikä suuhun. Joskus kun väsyttää, niin tekstin lukeminen paperilta tuntuu valtavalta ponnistukselta, olipa se miten mukavaa tekstiä tahansa. Silmät eivät jaksa tarkentua paperille, eikä aivot taivu seuraamaan minkäänlaisia valmiiksi tallattuja polkuja.\nSilloin on helpotus nähdä into lapsen silmissä kun kysyn, että kerronko juttuja omasta päästä. Huojentaa kun saan pistää aikuisen mielen hetkeksi syrjään ja astua satumaailmaan, joka on aina läsnä aivoni jossain kolkassa. Minulla on aivan pienestä lapsesta saakka ollut tapana laittaa asiat muuttumaan toisenlaisiksi. Ne muuttuvat toisiksi niin vahvasti, että pystyn edelleen näkemään ja tuntemaan kuvittelemani asiat. Erona lapsuuteeni on siinä, etten enää usko (ihan aina :D ) näkemääni. Kuitenkin todellisuuden rajat hämärtyvät usein. Ja usein se on hyvin hauskaa. Ja nämä todellisuuden temput elävät ihan omaa elämäänsä ja niistä pulppuilee satuja ja tarinoita kuin avoimesta haavasta!\nYhtenä päivänä menin taas töihin, kuten joka aamu 4 kertaa viikossa. Parkkeerasin autoni sataman parkkipaikkaan, pyöritin parkkikiekkoa, nostin laukun olalle ja kävelin kohti Innova 4 -rakennusta, jonka neljännessä kerroksessa työpisteeni sijaitsee ison ikkunan vieressä. Kävelin rivakasti ja tuijotin tietä edessäni.\nNostin katseeni tiestä ja katselin edessä askelten tahdissa pomppivaa työpaikkarakennusta ja siinä ne seisoivat jälleen, aivan kuten joka aamu: Kolme soturiprinsessaa siniset hiukset liehuen, ylpeinä ja villeinä muurin harjalla.\nVaihdoin äänettömät tervehdykset kolmen sisaruksen kanssa ja ne näyttivät villeiltä ja kauniilta, hurjilta ja tappelunhaluisilta! Tänään niiden siniset hiukset hulmusivat villisti ja silmissä leiskui!\nSamana iltana poitsu 4v halusi iltasatuja "omasta päästä". Huokaisten pötkähdin sängylle ja aloin silmät kiinni kertoilla satua Tourulinnan kolmesta soturisisaruksesta, jotka puolustivat linnaa Kuokkapetojen klaanin hurjilta hyökkääjiltä. Seuraavana iltana lapsi halusi kuulla lisää tarinasta. Ja seuraavana. Ja sitä seuraavana. Luulen että Tourulinnan hurjat sisarukset ehtivät kokea aikamoiset seikkailut ennenkuin lapsi on tyytyväinen.\nLapsen kirjahylly pursuilee kaikkia ihania kirjoja ja niitä luetaan suurella ilolla, sadut ruokkivat satuja! Mutta on ihanaa sekin, että minun päähäni pakkautuvat sadut saavat lihan ja muodon kun saan puhua ne ääneen nälkäiselle yleisölle :)\nLähettänyt ElinaVeps klo 13.33\nbleue 30. maaliskuuta 2014 klo 1.24\nToivottavasti myös nämä saavat joskus kirjamuodon :)!\nAnonyymi 31. maaliskuuta 2014 klo 6.35\nHei Eucco! Voisitko ottaa minuun yhteyttä eräiden aiemmin julkaisemiesi sarjakuvien tiimoilta?\nJonna Häkkilä, tiedottaja


Ecole Nationale d'Ingenieurs de Brest: ENIB, Brest, Ranska - Maisterintutkinnot\nPyydä ilmaista tietoa Ecole Nationale d'Ingenieurs de Brest: ENIB\nVuonna 1961 ENIB on julkinen suunnittelu koulu opetusministeriön korkeakoulu-ja tutkimus, jota johtaa Jacques Tisseau vuodesta 2008. Koulu sijaitsee paikalle Brest-Iroise Technopolis, joka yhdistää korkean teknologian tutkimuslaitosten ja yritysten kanssa. Liittyy Mines-Telecom instituutin jäsen ja ENI ryhmä, koulu tarjoaa koulutusta yleisen koneenrakennuksen kanssa ammatillisesti pätevä ICT (elektroniikka ja Computer Science) ja mekatroniikka. ENIB on akkreditoitu komission insinöörin tutkintoja (CTI) ja merkitty EUR-ACE (akkreditointi insinöörikoulutuksen Euroopassa).\nJäsen European University Bretagnen (UEB) ja "Kuvat ja verkot" ja "Mer Bretagne" kilpailukykykeskusten, ENIB suorittaa keskuudestaan kaksi tutkimuslaboratorioiden Lab-STICC ja LBM: t, keskittyi virtuaalitodellisuus, teleliikennesignaalien ja dadptive materiaaleja ja järjestelmiä.\nENIB on myös jäsenenä Campus Ranskassa ja Agence Universitairessa ranskankielisten (AUF).\nOpetus kampuksella Kokopäiväinen 5 vuotta September 2019 Ranska Brest\nENIB junat insinöörien elektroniikan, tietotekniikan ja mekatroniikka. [+]\nOtsikko: Insinööri ENIB\nBAC +5 lähtö,\nValmistuneiden määrä / vuosi: 120\nLabels omistuksessa: CGE (Neuvottelu des Grandes écoles), Bachelor, EUR-ACE Grade Master, Visa valtio, CTI\nENIB junat insinöörien elektroniikan, tietotekniikan ja mekatroniikka.\nENIB insinöörit pystyvät hallitsemaan teknologiaa tuotteissa ja modernin teollisuuden järjestelmiin.\nOpetuksen laatu yhdistettynä monenlaisia materiaaleja mahdollistaa insinööri havainnollistaa ENIB monilla aloilla.\nTeollisuutemme lähestymistapa opetukseen kannustaa heidän työllistymistään alueilla, joissa toimintoja, kuten ilmailu, robotiikka, T & K, IT, energia, kestävä kehitys. Kolmas opetuksia ammatillista luonnetta koulutusta. Tunnetaan pragmaattinen yleis insinööri, ENIBien pystyy ymmärtämään miehiä kaikilla tasoilla yritysten tikkaita. Näin löydämme hänet erittäin vastuullisissa tehtävissä. ... [-]\nYlempään korkeakoulututkintoon tutkimus\nOpetus kampuksella Kokopäiväinen 1 vuosi September 2019 Ranska Brest\nTutkimus Master [+]\nOtsikko: Masters Research\nLähtötasona BAC +4\nValmistuneiden määrä / vuosi: 9\nLiikkuvuutta opiskelija ENIB Opiskelija voi valita liikkuvuutta tutkimuksen mestari viime vuonna teknistä tietenkin ENIB.\n5 erikoisuus tutkimus mestareita Master I-MARS (Micro-teknologiat, arkkitehtuuri, Networks ja Communications Systems) yhdessä TELECOM Britanniassa, UBO, INSA, Supelec ja University of South Brittany (UBS) - Master Fotoniikka yhteistyössä ENSSAT, INSA, Rennesin yliopisto 1, TELECOM Britannian ja UBO - Master Signaalit ja Circuits yhteistyössä UBO ja TELECOM Britain - Tietokone Master yhteistyössä Rennes 1, UBS, UBO, ENS Cachan, ENSTA Britanniassa, INSA ja Supelec TELECOM Britain - Master materiaalit ja rakenteet yhteistyössä ENSTA Britannian ja UBO [-]\nLink to and share "Ecole Nationale d'Ingenieurs de Brest: ENIB, Brest, Ranska - Maisterintutkinnot"


Belinda - Naimisiin.info\nBelinda replied to aakoo's topic in Häiden jälkeen\nBelinda replied to a topic in Yleistä hääkuvauksesta\nLuulisin, että kuvien valmistuminen vain kestää, jos kiitoskorttia ei ole vielä kuulunut. Vaikka mistä sitä tietää. Olen kyllä kuullut sellaisestakin, että kiitoskortit on lähetetty vain lähisukulaisille.\nBelinda replied to PollyJean's topic in Yleistä polttareista\nPolttareiden suunnittelussa jos missä usein tulee noita hankalia tilanteita, kun kaikkien ideat eivät ihan kohtaa. Parasta olisi minunkin mielestäni kuunnella morsiamen toiveita ja mielellään kannattaisi porukassa olla joku "johtaja" (esim. kaaso), joka yrittää pitää homman kasassa mutta ottaa silti kaikki ideat huomioon ja pyrkii toteuttamaan muitakin kuin omia ideoitaan. Mun polttareissa ei sit ilmeisesti kaikki ihan halua tehdä yhteistyötä vaan rupeaa sooloilemaan... Vastuun ja "johtoroolin" olen antanut kaasolle, mutta nyt kuulin, että eräs porukasta halusi omia koko suunnittelun itselleen huolimatta siitä, mitä muut ajattelivat. Kun hän ei saanut tahtoaan läpi, niin ilmoitti, ettei tule paikalle. Ikävää...\nBelinda replied to linku's topic in Hääohjelmanumerot\nBelinda replied to a topic in Yleistä sormuksista ja koruista\nOlen törmännyt jo moniin miehiin, jotka pitävät sekä kihlaa että vihkiä eikä se heidän mielestään ole ollut mitenkään ahdistavaa tai outoa, päinvastoin. Tapa on siis näköjään yleistymässä ja hyvä niin. En ole itsekään koskaan tajunnut, miksi avioliitossa oleva nainen merkitään mutta miestä ei. Vaikka eihän se sormus toisaalta mistään mitään oikeesti kerro... Olin ihan sata-varma, ettei mun kultani suostu pitämään kahta sormusta, mutta hänpä yllätti mut kultasepänliikkeessä, kun hiljattain oltiin vihkisormuksia katselemassa. Kihlasormus on meillä kummallakin 4 mm leveä (samanlaiset) ja kuvioitu, joten jo sinällään ovat aika näyttävät. Mies kuitenkin halusi vihkisormuksen vielä siihen rinnalle (myös 4 mm, sileä). Arkielämässä hän tuskin pitää jatkuvasti molempia ja töissä ei voi pitää koruja lainkaan, mutta kun mennään kylään tai on juhlia, niin silloin varmasti laittaa sekä kihlan että vihkin sormeensa.\nBelinda replied to Jinsku's topic in Kihlautuminen\nTästä voi taas olla niin todella monta mieltä, mutta sanonpa minäkin mielipiteeni. Kihlaus on lupaus avioliitosta, joka solmitaan määrittelemättömän ajan kuluttua kihloihin menosta. Mielestäni hääpäivää ei tarvitse päättää kihlautumisen yhteydessä eikä se aina olekaan mahdollista. Kuitenkin avioituminen on silloin tähtäimessä jossakin vaiheessa. Aina kihlaparit eivät vain pääse tähän tavoitteeseen (=avioliitto). Kihlaus voi siis purkautua aivan yhtä helposti kuin mikä tahansa seurustelusuhde. Me menimme kihloihin nuorena ennen opiskelujen alkua eikä kyseessä ollut varsinainen kosinta vaan yhteinen päätös ja halu sitoutua vakavasti. Olimme puhuneet avioliitosta tyyliin "ehkä sitten joskus", kun opiskelut ovat loppuneet tai ainakin loppusuoralla. Syksyllä meidät vihitään lähes kuusi vuotta kihlautumisen jälkeen. Voihan se olla joidenkin mielestä ihmeellistä ja älytöntä, mutta minun mielestäni oikein hyvä ratkaisu. Eikä siinäkään ole mitään vikaa, että kihlaudutaan ilman todellisia aikeita avioitua. Sitoutuminen yhteiseen elämään voi silti olla aivan yhtä voimakasta kuin avioliitossakin. Avioliitto/rekisteröity parisuhde nyt vaan sattuu olemaan yhteiskunnan silmissä toistaiseksi se ainoa oikea sitoutumisen merkki noin niinkuin lain puitteissa.\nBelinda joined the community July 7, 2006\nBelinda replied to Miss_Jones's topic in Yleistä ruokailusta ja pitopalveluista\nBelinda replied to a topic in Yleistä hääkeskustelua\nTäytyy sanoa, että muakin jännittää eniten vieraiden viihtyminen ja se, että kuinka kauan vieraat jaksavat juhlia. Näköjään moni muukin täällä on samoista asioista huolissaan. Ei se jännitä ohjelman takia, koska sitä tulee olemaan ihan sopivasti ja hyvää musiikkiakin on luvassa, mutta suurin osa meidän vieraista on pitkän matkan takaa (juhlapaikka on muutenkin kaukana kaikesta) tai heillä on pieniä lapsia, joten luultavasti lähtevät kohti kotia melko ajoissa. Mutta ei sille sitten mitään voi, jos juhlat loppuvat aikaisin. Onpa ainakin juhlat pidetty. Ja itse hääparihan aikoo kuitenkin juhlia koko yön!\nBelinda replied to a topic in Hääjuhla\nBelinda replied to Jenni's topic in Kirkollinen vihkiminen ja siunaukset\nMeillä vihkijänä on mies, koska kyseisessä seurakunnassa ei ole yhtään naispappia. Ei sillä sukupuolella tosin ole väliä. Sulhon äiti tosin on joskus todennut, ettei oikein pidä naispapeista.\nBelinda replied to Yotuel's topic in Hääjuhla\nBelinda replied to Heidinen's topic in Yleistä hääkeskustelua\nBelinda replied to a topic in Hääparin avustajat\nKaksi on, koska sisko on sen verran nuori vielä. Hänellä on sitten apunaan vanhempi ystäväni, joka on ollut rouva jo monta vuotta.\nBelinda replied to -Rory-'s topic in Yleistä hääkeskustelua


Van Oord - Schaeffler hankki IoT-osaamista Suomesta - Osto&Logistiikka\nHankinta 12.08. 10:07\nSaksalaisjätti lanseeraa Suomessa kehitettyä kunnonvalvontajärjestelmää maailmalle.\nSaksalainen auto- ja teollisuusalan jättiyritys Schaeffler on toteuttanut kunnonvalvontajärjestelmänsä OPTIME:n suomalaisen partneriverkoston avulla ja lanseeraa nyt tuotetaan markkinoille.\nSchaeffler on aikaisemmin perustanut tuotekehitystiimin Suomeen. Business Finlandin Invest in Finland -yksikkö on auttanut Schaeffleria Suomen toimintaympäristön esittelyssä ja partneriverkoston muodostamisessa.\nBF tiedotti asiasta 13.7.\nJyväskylässä kehitetty uusi järjestelmä on teollisuussovelluksiin suunniteltu kunnonvalvontajärjestelmä, jolla mitataan koneesta tai moottorista erilaisia arvoja. Mittaustietoja analysoimalla ennakoidaan esimerkiksi osien kulumista, jolloin huoltotoimia voidaan tehdä hallitusti.\n”Perustimme Suomeen Industrial IoT Solution Centerin ja löysimme sopivat partnerit järjestelmän eri osa-alueiden kehittämiseen. Suomalaisten partnereiden ekosysteemi on mahdollistanut järjestelmän nopean kehitysaikataulun. Olemme löytäneet Suomesta osaavia työntekijöitä, ja olemme hyvin tyytyväisiä Jyväskylän tuotekehityskeskukseemme”, sanoo tiedotteessa Schafflerin Senior Vice President Industry Rauli Hantikainen.\n”Suomalainen IoT-ekosysteemi on todistanut osaamisensa Schaefflerin OPTIME-järjestelmän kehittämisessä. Tämä on upea referenssi. Suomessa on maailman toimivin teollisen IoT:n ekosysteemi, mikä on vakuuttanut saksalaisjätin”, sanoo toimialajohtaja Janne Kari Invest in Finlandilta.\nSchaeffler työllistää noin 20 henkeä Jyväskylässä, mutta huomattavasti enemmän partneriverkostossa. Suomalaiset partnerit saavat myös tärkeän vientikanavan ja merkittävää myyntiä vientimarkkinoilla.\n”Schaefflerilla on ollut jo pitkään Suomessa myyntiyhtiö, joka on myynyt teollisuudelle esimerkiksi laakereita. Nyt kyseessä on uusi ja toivottu osa-alue eli osa yrityksen tuotekehitystä. Schaeffler on erittäin maineikas yritys Euroopassa - esimerkiksi autoteollisuudessa. Suoria ulkomaisia sijoituksia kaivataan nyt lisää, jotta Suomi pääsee korjaamaan taantuman vahinkoja”, Kari sanoo.\n”Järjestelmän tulee täyttää heidän kovat liiketoimintavaatimuksensa langattoman tiedonsiirron suhteen. Näitä ovat esimerkiksi alhainen tehonkulutus, laajennettavuus ja teollisuuden vaatima luotettavuus. Wirepasin mesh-radioteknologia täytti nämä vaatimukset.”


- joulukuuta 17, 2013\nTämän viikon Kotikatuni -tehtävän myötä siirryimme kuvallisesta ajattelusta kurssiohjelman toiseen osioon, jossa pääpaino on sommittelulla. Tässä tehtävässä on tarkoitus soveltaa miljöökuvaukseen erilaisia sommittelukeinoja ja rakentaa samasta näkymästä kaksi erilaista tulkintaa. Kuvissa tulisi käyttää erilaisia sommitteluratkaisuja: kultainen leikkaus, geometriset muodot tai katsetta ohjaavat linjat tai viivat.\nTämäkään ei ole mikään helppo tehtävä. Kotikatu ei nimittäin tällä hetkellä ole hehkeimmillään; vettä ja räntää sataa, vaikka on joulukuu. Tätä vauhtia lumi sulaa pian pois...\nKotikatua tulisi tarkastella eri vuorokauden aikoina ja sen tunnelmaa ja visuaalisuutta eri perspektiiveistä. Onneksi aikaa kuvailuun on vuoden vaihteeseen saakka. Toivottavasti maisemasta tulee lähiaikoina edes hiukan talvisempi verrattuna nykyiseen. Jos ei niin sitten täytyy yrittää löytää kuvauksellisuutta siitä, mitä tarjolla on. Miten lähtisi hahmottelemaan näitä kuvia? Ensin ehkä vain käyn katselemassa kotikatua tarkemmin...siis lenkille!\nTäältäkin voi vinkkejä hakea:\nTosin oma kotikatuni ei ehkä tarjoa yhtä monipuolisia kuvausmahdollisuuksia kuin em. linkin näkymät.\n5.1.2014 Tehtävä valmis\nSain joulupukilta aloittelijan teleobjektiivin ja tein sillä muutamia koekuvauksia kotikadulla joulun ja uuden vuoden tienoilla. Lumet olivat sulaneet pois ja näkymät olivat melko ankeita:\nSommittelutehtävään liittyvän kuvaparin valinta osoittautui melko vaikeaksi. Pitäisikö toinen kuvista olla laajempi näkymä ja toinen kuva jostakin yksityiskohdasta? Vai molemmat kuvat samasta näkymästä eri kuvakulmista? Kuvausajankohta joulun ja uuden vuoden tienoilla ei ollut paras mahdollinen; aikaa kokeiluihin oli rajallisesti. Tein kuitenkin ottamistani kuvista muutamia erilaisia kuvapareja, joista yksikään ei tosin täysin tyydyttänyt visiotani kotikadusta:\nMietin, mikä kuvapareista voisi olla sopiva kurssinkansioon eli että siitä löytyy kultainen leikkaus ja katsetta ohjaavia viivoja sekä linjoja. Itse pidän eniten toiseksi alimmaisesta kuvaparista, mutta ehkä kuvaustehtävää ajatellen alimmainen kuvapari täyttää vaatimukset parhaiten, joten sen siirsin kurssikansioon arvioitavaksi.\nOivaltava kuvapari kotinurkilta; kuvat yhdistää toisiinsa molemmista kuvista helposti löydettävissä oleva alikulkutunneli.\nVasemmanpuoleisessa kuvassa alikulkutunnelin suuaukko sijoittuu sommittelun kultaiseen leikkaukseen. Katse kulkee kuvassa myös kuva-alaa halkovia katulinjoja pitkin ja kadulla kulkevat ihmiset tuovat miljööseen eloa.\nOikeanpuoleisessa kuvassa alkikulkuntunnelin kaareva muotokieli rakentaa kuvan sommittelun ja katse hakeutuu kaaria pitkin ulos tunnelista. Toimiva rajaus; tunnelin suuaukko rajautuu osittain kuva-alan reunan yli ja kuvassa on tarpeellinen jännite.\nKuvallistakin ajattelua soveltava kuvapari jossa sommitteluratkaisut toimivat.\nfoto katu oppimispäiväkirja sommittelu tie Valokuvaus valokuvauskurssi\n- syyskuuta 29, 2017\nSyksyinen kuvausretki teemalla autiotalot\nMaisemakuvia Italiasta heinäkuussa 2018.\nKohteina mm. Sorrento, Caprin saari, Vesuvius ja Napoli.


Lemmikkien antibioottien käytöllä on väliä – resistentit bakteerit leviävät myös ihmisten ja eläinten välillä - THL-blogi\nAntibiootit ovat yksi lääketieteen merkittävimmistä keksinnöistä. Bakteerien muuttuminen antibiooteille vastustuskykyisiksi eli resistenteiksi uhkaa nyt sekä ihmisten että eläinten terveyttä kaikkialla maailmassa.\nMitä enemmän käytämme antibiootteja, sitä enemmän löytyy vastustuskykyisiä bakteereja\nEläinten kohdalla huomio kiinnittyy yleensä tuotantoeläimiin, koska arviolta yli 70 % kaikista maailmalla myydyistä antibiooteista käytetään juuri tuotantoeläimille.\nSuomessa seuraeläimillä, kuten kissoilla ja koirilla, käytetään kuitenkin suhteellisen paljon antibiootteja, enemmän kuin muissa Pohjoismaissa. Antibioottien käyttö seuraeläimillä on onneksi vähentymässä Suomessa. Silti eläinlääkäreiden tulee edelleen kiinnittää huomiota antibioottien asianmukaiseen käyttöön ja pyrkiä vähentämään sitä.\nSeuraeläimistä on myös löydetty samoja antibiooteille resistenttejä bakteereja kuin ihmisistä. Tällaisia ovat esimerkiksi ihmisille infektioita aiheuttavat, valitettavan tutut moniresistentit bakteerit kuten ESBL Escherichia coli ja MRSA.\nMyös antibiooteille erittäin resistenttejä ns. viimeisen linjan lääkkeille resistenttejä CPE-bakteereja on jo löydetty Suomessa koirista.\nResistentit bakteerit leviävät eläinten välillä, mutta myös esimerkiksi ihmisten ja eläinten välillä\nLemmikinomistaja – muista nämä\nUseille eri antibiooteille vastustuskykyiset bakteerit ovat vakava uhka ihmisten ja eläinten terveydelle. Antibioottien käyttöä kannattaa edelleen vähentää ja kohdistaa niiden käyttö sekä ihmisillä että eläimillä infektioihin, joissa niistä on eniten hyötyä.\nMaanantaina 18. marraskuuta vietetään Euroopan antibioottipäivää. Tavoitteena on edistää antibioottien tarkoituksenmukaista ja vastuullista käyttöä. Näin voidaan ehkäistä antibioottiresistenssiä ja säilyttää antibioottien teho mahdollisimman hyvänä.\nKissojen ja koirien bakteerien antibioottiresistenssi on vähentynyt (Helsingin yliopisto, 16.11.2018)\nNDM-bakteerin tarttuminen koiran ja ihmisen välillä osoitettiin ensimmäistä kertaa (Helsingin yliopisto, 6.7.2018)\nMaahantuoduissa katukoirissa moniresistenttejä bakteereita ja muita tartuntariskejä (Helsingin yliopisto 16.11.2018)\nLemmikkien pakasteraakaruoissa ihmiseen tarttuvia bakteereita (Ruokavirasto 14.5.2019)\nMerja Rantala dosentti, tarttuvien tautien erikoislääkäri Helsingin yliopisto


Rated 4.74 out of 5 based on 2 customer ratings\n27 reviews for FLOW Mineral Powder Foundation Porcelain\nSari P. (verified owner) – 25.10.2020\nYllätyin kuinka hyvä tämä meikkipuuteri oli ja miten hyvin peittää. Luonnollinen hyvä meikki joka pysyy ja tekee hyvää iholle hyvillä raaka aineilla.\nJanika (verified owner) – 12.12.2020\nSopii suoraan laitettavaksi iholle!\nMinna K. (verified owner) – 15.12.2020\nTämä puuteri on ollut luottotuote jo pitkään. Erittäin hyvin istuu ihon sävyyn, sopii herkälle akne-iholle ja on todella riittoisaa.\n35,00 € 17,50 € Read more\nOUTLET Organic jojoba oil 100ml\n23,00 € 10,00 € Read more


Trainee, tuotannon digitaaliset kenttätyökaluratkaisut | Oikotie Työpaikat\nTrainee, tuotannon digitaaliset kenttätyökaluratkaisut\nDestia Oy Visual Studio kehittäjää, Infraomaisuuden hallinta\nPOP Pankkikeskus osk DevOps Engineer\nEtsimme nyt harjoittelijaa tuotannon digitaalisten kenttätyökaluratkaisuiden pariin!\nOletko opintojesi loppuvaiheessa tai vastavalmistunut, ja haluat kerätä kokemusta konsernitasoisesta kehittämisestä ja liiketoiminnan tukemisesta? Etsimme nyt harjoittelijaa, jonka vastuualueelle kuuluu digitaalisten kenttätyökaluratkaisuiden kehittäminen tuotannon tueksi!\nTässä tehtävässä sinulla on mahdollisuus päästä tutustumaan esimerkiksi tiedolla johtamiseen ja järjestelmäkehitykseen, suunnittelemaan kenttätyökaluratkaisuiden käytön laajentamista sekä konsernitasolla että projektitasolla ja ideoimaan ja toteuttamaan parhaiden toimintatapojen jalkauttamista. Sinulla on myös mahdollisuus päästä kartuttamaan kokemusta yhtiön eri prosessien osa-alueista ja laajan sidosryhmäverkoston kanssa toimimista sekä tuomaan esille uusia näkökulmia sekä lähestymistapoja kannustavassa ilmapiirissä.\nTarkempi tehtävänkuva räätälöidään valitun henkilön osaamisen ja kiinnostuksen mukaan. Lisäksi, mikäli lopputyösi on vielä tekemättä, tarjoamme mahdollisuuden tehdä sitä työsi ohessa yhdessä sovitusta aiheesta.\nArvostamme ennen kaikkea oikeaa asennetta. Toivomme tulevalta tiimikaverilta omatoimisuutta, tunnollisuutta sekä tuoreita näkökulmia. Kyky ymmärtää erilaisia ihmisiä ja valmiudet omaksua uutta sekä sopeutua muutoksiin ovat valttia tässä työssä. Teet tiivistä yhteistyötä toimittajan sekä sisäisten sidosryhmien kanssa, joten vuorovaikutustaidot ja halukkuus verkostoitua eri tahojen kanssa ovat sinulle hyödyksi.\nToivomme, että viimeistelet tehtävään soveltuvaa tutkintoasi tai olet vastavalmistunut (AMK tai yliopisto). Kokemus työmaalta ei ole välttämättömyys, mutta se katsotaan eduksi.\nMonipuolisissa työpäivissä tukenasi on työyhteisö, joka välittää, kannustaa ja tsemppaa. Tarjoamme mielenkiintoisia mahdollisuuksia ja panostamme osaamisen kehittämiseen. Innostunut ja hyvinvoiva henkilöstö on meille ensiarvoisen tärkeää ja siksi tulevaisuutta suunnitellaankin aina henkilön omat vahvuudet ja kiinnostuksen kohteet huomioon ottaen.\nJos haluat osaksi Suomen suurinta rakennusalan yritystä ja mahdollisuuden kehittää toimintaamme entisestään, hae rohkeasti mukaan! Tehtävä on määräaikainen ja alkaa sopimuksen mukaan, viimeistään elokuussa.\nJos haluat kuulla lisää tästä tehtävästä ja tulevasta työporukastasi, ota yhteyttä:\nSiru Rinne, Head of Site Management Development, puh. 050 538 9875, siru.rinne@yit.fi\nRosaliina Soini, Product Owner, puh. 050 301 6940, rosaliina.soini@yit.fi\nLähetäthän hakemuksesi meille mahdollisimman pian, kuitenkin viimeistään su 18.4. Luemme hakemuksia koko hakuajan ja tehtävä täytetään heti sopivan henkilön löydyttyä.\nAcademic Work Kesätyöntekijä dokumentinhallinnan pariin, VR FleetCare, Helsinki


Yrittäjä Esa Kiiveri: Yhteiskunnan tärkeää tunnistaa omistajan kantama riski - Elinkeinoelämän keskusliitto\nEtusivu / Uutiset / Yrittäjä Esa Kiiveri: Yhteiskunnan tärkeää tunnistaa omistajan kantama riski\nYrittäjä Esa Kiiveri: Yhteiskunnan tärkeää tunnistaa omistajan kantama riski\nVerotus, sääntely ja muut pelisäännöt on viritettävä yrittämistä ja omistamista kannustamaan, ei sitä rokottamaan. Siten myös yhteiskunta pääsee hyötymään eniten, sanoo EK:n Yrittäjävaltuuskunnan varapuheenjohtaja Esa Kiiveri.\nArkta Oy:n hallituksen puheenjohtaja, rakennusneuvos Esa Kiiveri on toiminut Talonrakennusteollisuus ry:n luottamustehtävissä parikymmentä vuotta ja EK:n Yrittäjävaltuuskunnassakin jo kahdeksan vuotta. Sydämenasiana on ollut kasvollisten yrittäjä-omistajien ja pk-työnantajien toimintaedellytysten parantaminen.\nKiiveri haluaa avata päättäjien silmät ymmärtämään yritysten omistajuuden yhteiskunnallista merkitystä:\n– Omistajan tärkeänä tehtävänä on tuoda yritykseen sen tarvitsemaa elintärkeää pääomaa. Omistaja tekee isot päätökset ja kantaa niistä vastuun. Hän laittaa likoon osaamisensa, kokemuksensa ja kunnianhimonsa sekä antaa yritykselle sen tulevaisuuden suunnan ja kasvunäkymän.\n– Vastuu on painava, kun panoksena on niin oma kuin perheen varallisuus, ihmisten työpaikat, oma nimi ja maine. Kaikki on pelissä.\nOmistajuudesta syntyvät hyödyt heijastuvat laajalti eri tahoille yhteiskunnassa:\n– Kun omistaja panostaa yritykseen ja saa sen menestymään, syntyy työpaikkoja, investointeja, vientiä, osinkoja ja tietysti verotuloja.\nTähän nähden yhteiskunnan tuki ei ole oikeassa suhteessa. Omistajan kantaman riskin merkitystä ei ole Kiiverin mukaan vielä täysin sisäistetty.\n– Jotta taloudellinen kehä saadaan kunnolla pyörimään, omistajan on tärkeää saada hänelle kuuluva kohtuullinen kompensaatio isosta riskistä. Verotus, sääntely ja muut pelisäännöt on viritettävä yrittämistä ja omistamista kannustamaan, ei sitä rokottamaan. Juhlapuheiden tasolla näin onkin, mutta tekoja tarvitaan lisää.\nArkta pääkaupunkiseutua rakentamaan\nEsa Kiiveri on painottanut luottamustehtävissä toimiessaan aina vahvasti pk-työnantajien näkökulmaa. Oma yritys on ollut jo 90-luvulta alkaen keskisuuressa kokoluokassa.\nSyksyn iso uutinen on yrityskauppa, jolla Arkta osti Rakennusliike Reposen, LS Laatuseinän ja Laatutilit. Liikevaihto lähes kaksinkertaistuu ja pääkaupunkiseudusta tulee Arktalle entistä tärkeämpi painopiste.\nSuomalaisen toimintaympäristön keskeiset uudistustarpeet liittyvät Kiiverin mukaan poliittisen päätöksenteon johdonmukaisuuteen tai lähinnä sen puutteeseen.\n– 30 vuoden yrittäjäkokemuksella voin sanoa, että hallitusten vaihtumiset ovat olleet liian usein ongelmallinen epäjatkuvuuskohta. Yritykset joutuvat tekemään investointeja ja muita isoja valintoja vuosiksi ja vuosikymmeniksi eteenpäin – tempoileva politiikka on tällöin myrkkyä. Pahimmillaan pelisääntöjen suunnanmuutokset voivat vetää mattoa koko liiketoiminnan alta.\nInfraan ja verotukseen tiekartta yli hallituskausien\nKiiveri peräänkuuluttaa Suomeen yli hallituskausien ulottuvaa tiekarttaa niin verotukseen kuin liikenneinfraan.\n– Pohjoismaissa liikenneinfran tiekartta on saatu toimimaan: sekä suunnittelu että rahoituspäätökset raamitetaan pitkällä tähtäimellä. Näin toimien pystytään parhaiten varmistamaan maksimaalinen hyöty kansantalouden isossa kuvassa.\n– On kiistaton fakta, että liikenneinfra on parhaimmillaan tehokas talouskasvun kiihdytin. Jo yksistään Tampereen tunneli ja pääkaupunkiseudun kehärata ovat sysänneet liikkeelle huomattavan investointiaallon. Suomen kannattaisi käyttää tätä vipua merkittävästi määrätietoisemmin ja tehdä liikenneinfrasta kansallinen kilpailukykytekijä.\nMitä epäkohtia Kiiveri sitten tunnistaa omassa toimintaympäristössä? Rakennusalalla toimitaan lähellä kuntasektoria. Hän peräänkuuluttaa fiksumpaa työnjakoa julkisen ja yksityisen sektorin välille.\n– Pitkän ajan kehityssuuntana on ollut se, että kunnat ovat keskittäneet palvelutuotantoa yhä raskaammin oman organisaationsa sisään. Tästä aiheutuu monenlaista epäkohtaa. Ensinnäkin pk-yritykset menettävät mahdollisuuden tuottaa palveluita vapaan kilpailun tuomalla tehokkuudella. Toisekseen tällä rakenteella julkisen sektorin kulut muuttuvat kuin varkain kiinteiksi kuluiksi. Samalla menetetään se ketteryys, jonka ulkoinen alihankinta kunnille ja veronmaksajien kukkarolle mahdollistaisi. Byrokratia kasvaa ja tehokas taloudenpito on entistä vaikeampaa.\n– Juuri nyt nousukauden aikaan olisi otollinen hetki tehdä korjaavia toimenpiteitä, joilla kuntien roolia voitaisiin järkeistää.\nPk-sektori ja suuryritykset tarvitsevat toisiaan\nKiiveri on seurannut tarkkaan EK:n viime vuosien kehittymistä:\n– Pienten ja keskisuurten yritysten edunvalvonta on saatu nyt uskottavalla tavalla keskusjärjestön strategian keskiöön. On ollut hyvä huomata, kuinka EK:n hallituksessa on sisäistetty pk-yritysten merkitys: suomalainen bisnesekosysteemi ei voi menestyä ilman elinvoimaista pk-sektoria. Kaikki tarvitsemme toisiamme, kokonaisuus ratkaisee!\nEK:n uudistuminen on Kiiverin mukaan noteerattu myös pk-kentällä ja julkikuva alkaa pikkuhiljaa muuttua.\nValokuva: Henrik Kettunen